title: Sneakin’ Suspicion

text: Lisäksi Tim Hinkley soittaa kosketinsoittimia.


title: Sneakin’ Suspicion

text: Dr. Feelgood LP "Sneakin' Suspicion" (United Artists Records UAS 30075, 1977)


title: Marshall Grant

text: Marshall Grant (5. toukokuuta 1928 Bryson City, Pohjois-Carolina – 7. elokuuta 2011 Jonesboro, Arkansas) oli yhdysvaltalainen kontrabasisti ja sähköbasisti, laulaja. Hän oli Johnny Cashin alkuperäisen taustayhtyeen The Tennessee Twon jäsen Luther Perkinsin kanssa.


title: Marshall Grant

text: Grant syntyi Bryson Cityn lähellä ja kasvoi 12-lapsisessa perheessä Bessemer Cityssä. Hän meni naimisiin Etta May Dickersonin kanssa 1946, ja he muuttivat Memphisiin. Grant työskenteli automekaanikkona ja alkoi soittaa kitaraa yhdessä kollegoidensa Luther Perkinsin ja A. W. Kernodlen kanssa. Samassa yrityksessä työskenteli myös Johnny Cashin veli Roy, joka esitteli kolmikon Cashille. Alkujaan Cash, Perkins ja Grant soittivat kaikki rytmikitaraa, mutta yhteisellä päätöksellä Grant siirtyi bassoon.


title: Marshall Grant

text: Elvis Presleyn inspiroimana he koe-esiintyivät Sun Recordsin Sam Phillipsille, joka hylkäsi kuitenkin gospelia soittaneen yhtyeen, sillä gospel ei myisi tarpeeksi. Steel-kitaraa soittanut Kernodle jätti yhtyeen tämän jälkeen. Yhtye siirtyi Phillipsin suosituksesta rock and rolliin, ja he saivat lopulta levytyssopimuksen Sun Recordsille. Grant soitti Cashin yhtyeessä 25 vuoden ajan. Hän ei polttanut ja oli absolutisti. Grant joutuikin käytännössä paimentamaan Cashia aikoina, jolloin tämä oli huumekoukussa ja itsetuhoinen.


title: Marshall Grant

text: Grantin ja Cashin yhteistyö loppui vuonna 1980, kun Cashin jatkuva huumeiden käyttö johti useisiin erimielisyyksiin, joiden seurauksena Cash päätti erottaa Grantin. Pian tämän jälkeen Grant ja vuonna 1968 kuolleen Perkinsin perhe nostivat erilliset oikeusjutut Cashia vastaan. He syyttivät tätä eläkerahojen kavaltamisesta. Juttu sovittiin lopulta oikeudessa. Grant toimi jatkossa Statler Brothersin managerina. Hän oli vuonna 1965 levyttänyt yhtyeen kanssa hittikappaleen ”Flowers on the Wall”. Myöhemmin Grant ja Cash sopivat riitansa, kun Cash oli myöntänyt vuoden 1997 omaelämäkerrassaan tehneensä väärin. He soittivat vielä uudestaan yhdessä vuonna 1999.


title: Marshall Grant

text: Grant jäi eläkkeelle 2002 ja asui viimeiset vuotensa Hernandossa, Mississippissä, vaimonsa Ettan kanssa. Grantin omaelämäkerta "I Was There When it Happened: My Life With Johnny Cash" julkaistiin lokakuussa 2006. Seuraavana vuonna The Tennessee Two valittiin Musicians Hall of Fameen. Larry Bagby esitti Grantia vuoden 2005 elokuvassa "Walk the Line".


title: Marshall Grant

text: Grant kuoli elokuussa 2011 Jonesborossa, mihin hän oli matkustanut osallistuakseen Johnny Cash -festivaaleille, jonka tarkoituksena oli kerätä rahaa Cashin nuoruudenkodin kunnostamiseen. Grant oli osallistunut torstain konsertin harjoituksiin keskiviikkona, 3. elokuuta. Hän oli kuitenkin yöllä joutunut aneurysman takia sairaalaan, missä hän kuoli sunnuntaina.


title: Nathan Delfouneso

text: Nathan Abayomi Delfouneso (s. 2. helmikuuta 1991 Birmingham, Yhdistynyt kuningaskunta) on englantilainen jalkapalloilija, joka edustaa Englannin Valioliigan Aston Villaa. 185 senttimetriä pitkän Delfouneson pelipaikka on hyökkääjä.


title: Nathan Delfouneso

text: Delfouneso on Aston Villan oma kasvatti. Hän pelasi ensimmäisen virallisen ottelunsa seuran ykkösjoukkuessa tultuaan vaihdosta kentälle Hafnarfjörðuria vastaan pelatussa UEFA Cupin toisen kierroksen ottelussa. Samalla hänestä tuli 17 vuoden ja 195 päivän ikäisenä nuorin Aston Villaa eurocup-ottelussa edustanut pelaaja. Ensiesiintymisensä Valioliigassa Delfouneso 15. maaliskuuta 2009 Tottenhamia vastaan pelatussa ottelussa. 6. marraskuuta hän allekirjoitti vuoteen 2012 ulottuvan jatkosopimuksen. Delfouneso teki ensimmäisen Valioliiga-maalinsa 18. huhtikuuta 2010 Portsmouthia vastaan.


title: Ivan Turina

text: Ivan Turina (3. lokakuuta 1980 Zagreb, Jugoslavia – 2. toukokuuta 2013 Solna, Ruotsi) oli kroatialainen jalkapalloilija, pelipaikaltaan maalivahti. Hän edusti ennen kuolemaansa ruotsalaista AIK:ta, jota ennen hän pelasi muun muassa Dinamo Zagrebissa ja Lech Poznańissa. Turina pelasi maansa aikuisten maajoukkueessa yhdessä ottelussa, kun hän pelasi toisen puoliajan Hongkongia vastaan vuonna 2006. Hän pelasi Kroatian juniorimaajoukkueissa yhteensä kymmenen ottelua.


title: Ivan Turina

text: Turina kuoli 2. toukokuuta 2013 kotonaan saatuaan sairaskohtauksen.


title: Ivan Turina

text: "Lähde:"


title: Benjamin Whorf

text: Benjamin Lee Whorf (24. huhtikuuta 1897 Winthrop, Massachusetts, Yhdysvallat – 26. heinäkuuta 1941) oli yhdysvaltalainen kielitieteilijä. Whorf tunnetaan laajalti ajatuksista, jotka koskevat kielen suhteellisuutta, oletusta, että kieli vaikuttaa ajatteluun. Se on keskeinen aihe monissa hänen julkaisuissaan, ja häntä pidetään tämän näkemyksen isänä. Teoriasta käytetään usein nimitystä "Sapirin-Whorfin hypoteesi", ja se on nimetty hänen ja hänen ohjaajansa Edward Sapirin mukaan.


title: Benjamin Whorf

text: Whorf oli alkujaan koulutukseltaan kemian insinööri, mutta kiinnostui myöhemmin kielitieteestä, jota hän opiskeli Sapirin oppilaana Yalen yliopistossa. Whorfin kiinnostus kieliin johtui hänen kiinnostuksestaan kreationismiiin ja tahtoon todistaa evoluutioteoria vääräksi. Whorfia häiritsi se, että uskonnollisten tekstien maailman kuva oli niin erilainen kuin tieteellisen, ja hän julkaisi evoluutioteorian kumoamisesta 130 000-sanaisen artikkelin, joka perustuu argumenttiin suunnittelijan välttämättömyydestä. Kymmenenä viimeisenä elinvuotenaan hän omisti vapaa-aikansa kielitieteen opinnoille ja teki kenttätyötä intiaanien kielten parissa Yhdysvalloissa ja Meksikossa. Hänestä tuli aikansa merkittävimpiä kielitieteilijöitä, vaikka hän yhä työskenteli palotarkastajana Hartfordin vakuutusyhtiössä. Hän julkaisi hopin kieliopin, tutkimuksia nahuatlin murteista, mayojen hieroglyfikirjoituksista ja yritti ensimmäisenä rekonstruoida uto-asteekkien kieltä. Hän julkaisi useita artikkeleita arvostetuimmissa kielitieteellisissä julkaisuissa, joista monet käsittelivät hänen näkemyksiään siitä, miten kielijärjestelmät vaikuttavat ajatteluun ja kielenkäyttäjien käyttäytymiseen.


title: Benjamin Whorf

text: Whorfin vanhemmat olivat Harry ja Sarah (Lee) Whorf. Hän suoritti MIT:isstä 1918 tutkinnon Kemiantekniikassa. Hän meni pian palotarkastajaksi Hartfordin palovakuutusyhtiöön, mutta opiskeli vapaa-aikanaan antropologiaa ja kielitiedettä.


title: Benjamin Whorf

text: Whorf aloitti 1931 kielitieteen opinnot Yalen yliopistossa ja teki pian vaikutuksen Edward Sapiriin, joka tuki hänen opintojaan. Vuonna 1936 Whorf nimitettiin Yalessa tutkijan kunniavirkaan "Honorary Research Fellow in Anthropology". Vuonna 1937 Yale myönsi hänelle "Sterling Fellowshipin". Hän toimi antropologian professorina 1937–1938, jolloin hän alkoi sairastella vakavasti.


title: Benjamin Whorf

text: Whorfin nuorempi veli oli näyttelijä ja ohjaaja Richard Whorf.


title: Benjamin Whorf

text: Whorf kuoli 44-vuotiaana syöpään. Hänet muistetaan lähinnä postuumisti ilmestyneestä teoksesta "Language, Thought, and Reality" (1956).


title: Karl Kraus

text: Karl Kraus (28. huhtikuuta 1874 Jičín, Böömi, Itävalta-Unkari — 12. kesäkuuta 1936 Wien) oli monialainen itävaltalainen kirjailija. Hän julkaisi runoutta, aforismeja, arvosteluja, näytelmiä ja satiireja, toimitti omaa lehteään, piti luentoja ja arvosteli oman aikansa sensaatiolehdistöä ja korruptiota.


title: Karl Kraus

text:
Karl Kraus syntyi juutalaisen paperitehtailijan perheeseen Jitschinissä (nyk. Jičín) Böömissä, nykyisen Tšekin alueella vuonna 1874. Perhe muutti Wieniin vuonna 1877. Kraus alkoi opiskella oikeustiedettä Wienin yliopistossa vuonna 1892 ja alkoi samoihin aikoihin julkaista lehdissä arvosteluja. Hän vaihtoi pian oppialakseen filosofian ja germanistiikan mutta keskeytti opintonsa vuonna 1896.
Vuonna 1896 Kraus julkaisi ensimmäisen menestysteoksensa, kirjallisen satiirin "Die demolierte Litteratur". Vuonna 1899 hän perusti oman lehtensä "Die Fackel" ja alkoi julkaista siinä omia arvostelujaan ja puheenvuorojaan. Korruptiosyytökset veivät hänet usein raastupaan. Tärkeänä aiheena säilyivät seksuaalimoraalin, tekopyhyyden, psykoanalyysin ja suursaksalaisen liikehdinnän arvostelu. Hän puuttui myös Harden–Eulenburg-skandaaliin. Lehdessä julkaistiin tunnettujen kirjoittajien tekstejä: Peter Altenberg, Richard Dehmel, Egon Friedell, Oskar Kokoschka, Adolf Loos, Heinrich Mann, Arnold Schönberg, August Strindberg, Georg Trakl, Frank Wedekind, Franz Werfel, Houston Stewart Chamberlain ja Oscar Wilde. Vuodesta 1911 alkaen Kraus oli kuitenkin lehden ainoa kirjoittaja. Lehden levikki oli enimmillään neljäkymmentätuhatta kappaletta. Lehden viimeinen numero (922) ilmestyi vuonna 1936.


title: Karl Kraus

text: Kraus julkaisi aforismejaan "Die Fackel" -lehdessä ja kokosi niitä vuonna 1909 kirjaksi "Sprüche und Widersprüche".


title: Karl Kraus

text: Kraus irrottautui juutalaisuudesta vuonna 1899 ja kääntyi katoliseksi vuonna 1911 mutta luopui katolisuudesta vuonna 1923.


title: Karl Kraus

text: Vuonna 1910 Kraus alkoi pitää yleisöluentojaan, jotka jatkuivat vuoteen 1936 saakka. Luentoja kertyi seitsemisensataa, ja ne herättivät yleistä huomiota – ne vaikuttivat voimakkaasti muiden muassa nuoreen Elias Canettiin. Kuulijoita oli enimmillään neljätuhatta. Kraus luki omia kirjoituksiaan jä näytelmiä (Bertolt Brecht, Gerhart Hauptmann, Johann Nestroy, J. W. von Goethe ja William Shakespeare) ja esitti Jacques Offenbachin operetteja pianon ääressä.


title: Karl Kraus

text: Vuosina 1915–1919 Kraus kirjoitti näytelmäänsä "Ihmiskunnan viimeiset päivät" (), joka julkaistiin "Die Fackel" -lehden liitteinä. Näytelmässä käsitellään satiirisesti ensimmäistä maailmansotaa. Näytelmä sai kantaesityksensä vasta vuonna 1991.


title: Karl Kraus

text: Lehtensä välityksellä Kraus osallistui yhteiskunnalliseen toimintaan. Hän hyökkäsi vuonna 1924 Imre Békessyä vastaan, joka julkaisi tabloidilehteä ja kiristi ravintoloilta rahaa vastineeksi myönteisistä arvosteluista. Vuonna 1927 hän ryhtyi arvostelemaan Wienin poliisipäällikköä Johann Schoberia, kun poliisi oli ampunut 84 mielenosoittajaa heinäkuun 1927 levottomuuksissa.


title: Karl Kraus

text: Vuodesta 1930 alkaen Kraus puhui myös radiossa ja levytti puheitaan. Hän joutui auton töytäisemäksi helmikuussa 1936 ja kuoli sairastelun jälkeen sydänkohtaukseen kesäkuussa.


title: Five-a-Side

text: Five-a-Side on brittiyhtye Acen ensimmäinen studioalbumi vuodelta 1974. Levy on ilmestynyt Anchor Recordsin kustantamana ja sen on tuottanut John Anthony Neptune Prods. -yhtiölle. Äänittäjinä ovat olleet Pat Moran, Mike Stone ja Denis McKay.


title: Five-a-Side

text:
Albumin tunnetuin kappale on singlenäkin menestynyt "How Long". Kappaleen tekijä on Paul Carrack, jolta on ilmestynyt omiakin levyjä vuoden 1980 "Nightbird"-albumista lähtien.
__notoc__


title: Approved by The Motors

text: Approved by The Motors on brittiläisen The Motors –yhtyeen toinen studioalbumi vuodelta 1978. Levyn tunnetuin kappale on singlehitti "Airport", josta on tehty suomalainenkin versio.


title: Approved by The Motors

text: Levyn on kustantanut Virgin Records ja sen ovat tuottaneet Peter Ker sekä yhtyeen jäsenistä Nick Garvey ja Andy McMaster.


title: Approved by The Motors

text: Ääniteknikkona on ollut Ker lontoolaisissa studioissa Pathway, Basing Street, IBC ja Olympic. Äänitys on aloitettu 1. helmikuuta Pathwayssä kasiraitanauhurilla. Siirto 24-raitaiseksi on sitten tehty Basing Streetin studiossa 2. Päällekkäisäänitykset ja miksaus on tehty tässä ja IBC-studiossa. Peter Ker oli jo aiemmin äänittänyt yhtyeen demonauhat ennen levytyssopimuksen sopimista Virgin Recordsin kanssa 13. toukokuuta 1977.


title: Approved by The Motors

text: Levykannen suunnittelusta on vastannut Cooke Key. Kuvassa yhtyeen jäsenet ovat vasemmalta oikealle: Andy McMaster, Nick Garvey, Bram Tchaikovsky ja Rick Slaughter.


title: Approved by The Motors

text: Yhtyeen managerina on toiminut Richard Ogden yhtiöstä Ozone Management Limited, jonka osoite Lontoossa on ollut 15, Great Western Road, London W9. Kiitoksissa mainitaan Kevin Dallimore Basing Street –studiosta.


title: Approved by The Motors

text: Levypussiin on painettu selostus yhtyeen historiasta.


title: Approved by The Motors

text: Sivu 1


title: Approved by The Motors

text: Kappaleiden julkaisijat: 1, 3, 4 Island Music Ltd. 2, 5 Virgin Music (Publishers) Ltd / Island Music Ltd.


title: Approved by The Motors

text: Sivu 2Kappaleiden julkaisijat: 2, 5 Island Music Ltd. 1, 3, 4 Virgin Music (Publishers) Ltd / Island Music Ltd.The Motors LP "Approved by The Motors" (Virgin Records V 2101, 1978)


title: Katetuottolaskenta

text: Katetuottolaskenta tai katetuottoanalyysi on yleisesti käytetty yrityksen kannattavuutta selvittävä laskentamenetelmä. Katetuottolaskennassa suoritteelle kohdistetaan ainoastaan muuttuvat kustannukset.


title: Katetuottolaskenta

text: Katetuotto eli myyntikate tarkoittaa rahamäärää, joka jää jäljelle, kun myyntituotoista vähennetään muuttuvat kustannukset. Katetuotolla katetaan yrityksen kiinteät kustannukset. Yrityksen tulos on se rahasumma, joka jää jäljelle, kun katetuotosta vähennetään kiinteät kustannukset.


title: Katetuottolaskenta

text: Katetuottolaskennassa tarkastellaan yrityksen tuottoja, kustannuksia ja tulosta, kun tuotantomäärissä, hinnoissa tai kustannuksissa tapahtuu muutoksia. Katetuottolaskennan avulla selvitetään, kuinka lisämyynti tai tuotteen hinnannosto vaikuttavat tuottoihin ja kustannuksiin. Käytännön yritysmaailmassa tulokseen vaikuttavat lukuisat tuotto- ja kustannustekijät. Katetuottolaskelmassa oletetaan yksinkertaisuuden vuoksi, että yrityksellä on vain yksi tuottotekijä ja yksi kustannustekijä eli valmistettujen tuotteiden määrä. Laskelmassa oletetaan, että tuotot ja kustannukset nousevat ja laskevat vain tuotantomäärän vaihtuessa. Muita tekijöitä kuten mainoskampanjoita ei tarkastella.


title: Katetuottolaskenta

text: Katetuottolaskelmaa varten kustannukset jaotellaan muuttuviin ja kiinteisiin kustannuksiin. Muuttuvia ovat kustannukset, jotka vaihtelevat suhteessa tuotantomäärään. Laskelma näyttää seuraavalta:


title: Katetuottolaskenta

text: Laskelmassa tehdään useita oletuksia. Kokonaiskustannukset ovat vakioita, samoin yksikköhinta ja yksikkökustannukset. Tuottoihin ja kustannuksiin vaikuttavat vain tuotettujen ja myytyjen tuotteiden määrät. Laskelmassa on vain yksi tuote kerrallaan. Tuotot ja kustannukset ovat vertailukelpoisia ilman aikatekijän huomioon ottoa. Lisäksi kokonaiskustannusten ja kokonaistuottojen kuvaaja on suoraviivainen suhteessa tarkastelun kohteena olevaan tuotantomäärään.


title: Katetuottolaskenta

text: Katetuotto kuvaa, kuinka paljon myyntituotoista jää muuttuvien kustannusten jälkeen kiinteiden kustannusten katteeksi.


title: Katetuottolaskenta

text: Käytännössä katetuotto ilmaistaan usein prosentuaalisena tunnuslukuna, kateprosenttina.


title: Katetuottolaskenta

text: Kriittisellä pisteellä tarkoitetaan sitä myynnin määrää, jolla yritys pääsee nollatulokseen. Kriittinen piste voidaan laskea joko euro- tai kappalemääräisenä.


title: Katetuottolaskenta

text: Varmuusmarginaali kuvaa sitä kuinka paljon myynti voi laskea ennen kuin ollaan kriittisessä pisteessä.


title: Viulukonsertto nro 3 (Paganini)

text: Niccolò Paganini sävelsi kolmannen viulukonserttonsa E-duurissa (MS 50) Napolissa vuonna 1826. Se ei kuulu säveltäjän yleisimmin soitettuihin viulukonserttoihin. Silti esimerkiksi Henryk Szeryng on pitänyt sitä niistä vakuuttavimpana sekä sävellyksenä että teknisenä taidonnäytteenä. Tyypillinen kolmannen viulukonserton esitys kestää kaikkein pisimpään (yli puoli tuntia). Teos on kolmiosainen.


title: Viulukonsertto nro 3 (Paganini)

text: Paganini kantaesitti konserttonsa Wienissä 24. heinäkuuta 1828.


title: The Legend of Korra

text: The Legend of Korra on Michael Dante DiMartinon ja Bryan Konietzkon Nickelodeonille kehittämä animaatiosarja, joka on jatkoa vuosien 2005–2008 "Avatar"-sarjalle. Sarjan esittäminen alkoi Yhdysvalloissa 14. huhtikuuta 2012. Sarjan työnimiä olivat tuotantovaiheessa "Avatar: Legend of Korra" ja "The Last Airbender: Legend of Korra".


title: The Legend of Korra

text: "The Legend of Korran" oli tarkoitus olla vain 12 jakson pituinen, kunnes se sai 14 jaksoa lisää. Myöhemmin päätettiin, että sarjaan tulee vielä kaksi 13 jakson tuotantokautta.


title: The Legend of Korra

text: Sarjan kolmannen kauden katsojaluvut televisiossa jäivät niin pieniksi, että Nickelodeon päätti näyttää loput sarjasta, alkaen jaksosta ""The Stakeout"", yksinomaan Internetin välityksellä, missä sarja oli paljon suositumpi. Syksystä 2014 alkaen sarjan loput jaksot kuitenkin päätettiin esittää myös televisiossa Nicktoons-kanavalla. Sarja päättyi 19. joulukuuta 2014, jolloin kaksi viimeistä jaksoa esitettiin sekä televisiossa että Nick.comissa.


title: The Legend of Korra

text: Satavuotisen sodan päätyttyä, Avatar Aang ja Tulen valtias Zuko perustivat Tulikansan entisten siirtokuntien tilalle Kansakuntien yhdistyneen tasavallan, jossa taitajat ja ei-taitajat voisivat elää yhdessä. Sen pääkaupunki tunnettiin nimellä Tasavallan kaupunki.


title: The Legend of Korra

text: Neljä vuotta Aangin kuoleman jälkeen Valkoisen Lootuksen seura löytää Eteläisestä vesiheimosta seuraavan Avatarin, vedentaitajan nimeltä Korra. Seuraavien 13 vuoden aikana hän oppii hallitsemaan vedentaitamisen lisäksi myös maantaitamisen ja tulentaitamisen. Mutta hän ei ole vielä oppinut tuulentaitamista eikä hallitsemaan Avatar-tilaa.


title: The Legend of Korra

text: Korra lähtee Tasavallan kaupunkiin oppimaan tuulentaitamista Tenziniltä, Aangin ja Kataran pojalta, sekä tämän omilta lapsilta, Jinoralta, Ikkiltä ja Meelolta. Hän joutuu ensin hankaluuksiin paikallisten triadien sekä poliisipäällikkö Lin Beifongin, Tophin tyttären, kanssa. Kaupungin pahin ongelma ovat kuitenkin naamiota käyttävän Amonin johtamat Equalistit, jotka vastustavat alkuvoimien taitajia. Korra osallistuu pro-taitamisturnaukseen liittymällä orpojen veljesten, Makon ja Bolinin, joukkueeseen. He ystävystyvät myös Tulevaisuuden Teollisuuden perijättären, Asami Saton, kanssa.


title: The Legend of Korra

text: Pian Korra saa selville Amonin kykenevän poistamaan ihmisiltä näiden taitamisvoimat ja liittyy väliaikaisesti myös Tasavaltaa johtavan neuvoston puheenjohtajan, Tarrlokin, kokoamiin erikoisjoukkoihin. Kun Equalistit aloittavat terroristihyökkäykset kaupunkiin, Tarrlok vastaa siihen vangitsemalla Equalistien lisäksi jopa tavallisia kansalaisia. Korran ja Tenzinin vastustaessa tätä, Tarrlok kidnappaa Korran verentaitamisen, vedentaitamisen laittoman muodon, avulla. Paljastuu, että hänen isänsä oli Yakone, rikollispäällikkö ja verentaitaja, jonka voimat Aang oli poistanut 42 vuotta sitten. Amon vie Tarrlokin voimat ja Korra saa tilaisuuden paeta.


title: The Legend of Korra

text: Yhdistyneiden joukkojen laivasto saapuu Zukon tyttärenpojan, kenraali Irohin, johtamana apuun. Korra ja Mako saavat selville, että Amon on oikeasti Noatak, Tarrlokin kauan kadoksissa ollut isoveli. Viimeisessä taistelussa hän onnistuu poistamaan Korran voimat, mutta Korra oppii tuulentaitamisen ja onnistuu paljastamaan koko Yhdistyneen tasavallan kansalle Amonin olevan vedentaitaja. Amon pakenee Tarrlokin kanssa aloittaakseen uuden elämän, mutta Tarrlok räjäyttää veneen tappaen heidät molemmat. Korra suree voimiensa menetystä, mutta Aangin henki palauttaa ne ja opettaa hänelle voimantaitamisen, jotta tämä voisi tehdä saman muille Amonin uhreille.


title: The Legend of Korra

text: Equalistien kukistumisesta on kulunut kuusi kuukautta. Neuvosto on lakkautettu ja Yhdistynyttä tasavaltaa johtaa nyt presidentti. Kun pimeät henget hyökkäävät Eteläiseen vesiheimoon, Vesiheimojen päällikkö ja Korran setä, Unalaq, alkaa opettaa Korralle henkimaailman asioita vastoin Tenzinin sekä Korran isän, Tonraqin, toiveita. Tenzin itse lähtee perheensä ja sisarustensa, Kyan ja Bumin, kanssa käymään tuulitemppeleissä.


title: The Legend of Korra

text: Setänsä opastamana Korra avaa Etelänavan henkiportaalin. Mutta pian tämän jälkeen Vesiheimojen välille syttyy sisällissota ja selviää, että Unalaq oli järjestänyt alusta asti Tonraqin karkotukseen Pohjoisesta vesiheimosta 20 vuotta sitten. Korra yrittää ystäviensä ja liikemies Varrickin kanssa pyytää Yhdistyneiden joukkojen tukea, mutta presidentti Raiko ei suostu. Korra päättää lähteä Tulimaahan, mutta matkalla eräs pimeä henki aiheuttaa hänelle muistinmenetyksen. Toipuessaan siitä hän saa tietää kuinka 10 000 vuotta sitten mies nimeltä Wan oli tullut ensimmäiseksi Avatariksi yhdistymällä valon henki Raavan kanssa Harmonisen lähentymisen aikana vangitakseen pimeyden henki Vaatun. Seuraava Harmoninen lähentyminen koittaa pian ja Korra tajuaa Unalaqin pyrkivän sen avulla vapauttamaan Vaatun.


title: The Legend of Korra

text: Korra yrittää sulkea Etelänavan henkiportaalin, mutta joutuukin Unalaqin uhatessa Jinoran henkeä avaamaan henkimaailman kautta Pohjoisnavan henkiportaalin. Korra ei ehdi sulkea portaaleja ajoissa, joten Vaatu vapautuu ja yhdistyy Unalaqin kanssa tehden tästä "Pimeän" Avatarin. Unalaq tuhoaa Raavan, jolloin Avatarin kiertokulku katkeaa ja Korra menettää lopullisesti yhteyden edellisiin Avatareihin. Mutta luomalla yhteyden omaan henkiseen voimaansa Korra lähtee Tasavallan kaupunkiin kohtaamaan setänsä. Hän onnistuu Jinoran avulla samaan aikaan Raavan uudelleensyntymisen, minkä jälkeen hän haihduttaa Pimeän Avatarin käyttäen Unalaqin itse keksimää vedentaitamisen alalajia: hengentaitamista. Korra luo Raavan kanssa uudelleen Avatarin kiertokulun, mutta uskoo Unalaqin olleen oikeassa siinä, että ihmisten ja henkien tulisi elää yhdessä, joten hän jättää henkiportaalit auki.


title: The Legend of Korra

text: Harmonisesta lähentymisestä on kulunut kaksi viikkoa. Yhtenä sen yllättävistä sivuvaikutuksista kaikkien kansakuntien keskuudessa osa ihmisistä on saanut kyvyn taitaa tuulta. Korra ja Tenzin päättävät kerätä heidät kokoon ja kouluttaa heistä uusia Tuulenkulkijoita. Uusiin tuulentaitajiin lukeutuu kuitenkin myös Korran kidnappaamista 13 vuotta aiemmin yrittänyt rikollinen nimeltä Zaheer, joka pakenee vankilasta ja vapauttaa myös kolme rikoskumppaniaan: Ghazanin, Ming-Huan ja P'Lin.


title: The Legend of Korra

text: Korra ja Tenzin onnistuvat löytämään Ba Sing Seistä suuren määrän Maan valtiattaren sekä Dai Lin agenttien vangitsemia tuulentaitajia. Korra ja Tenzin vapauttavat heidät ja vievät opetettaviksi Pohjoiseen tuulitemppeliin. Korra noutaa vielä Suyin Beifongin johtaman Metalliklaanin luota kaupungista nimeltä Zaofu yhden tuulentaitajan. Mutta Zaheerin epäonnistuneen hyökkäyksen jälkeen Korra lähteekin hänen peräänsä ja paljastuu, että Zaheer tovereineen kuuluvat anarkistiseen salaseuraan nimeltä Punainen Lootus. Hän onnistuu kertomaan heidän juonestaan Tonraqille, Lin Beifongille sekä entiselle Tulen valtias Zukolle. Mutta Zaheer murhaa Maan valtiattaren ajaen Maan valtakunnan kaaokseen.


title: The Legend of Korra

text: Tämän jälkeen Punainen Lootus hyökkää Pohjoiseen tuulitemppeliin ja uhkaa tuhota kaikki tuulentaitajat, ellei Korra antaudu. Se paljastuu ansaksi, ja taistelun päätteeksi Zaheer onnistuu vangitsemaan Korran ja viemään tämän luolaan, jossa tuulentaitajiakin pidettiin vankeina. Punaisen Lootuksen jäsenet myrkyttävät Korran elohopealla pakottaakseen tämän Avatar-tilaan ja sitten tappaakseen hänet, Avatarin kiertokulun katkaisemiseksi. Korra kuitenkin vapauttaa itsensä ja käy ystävineen taisteluun Punaista Lootusta vastaan. Tuulentaitajat auttavat Korraa pysäyttämään Zaheerin ja Suyin onnistuu poistamaan suurimman osan elohopeasta Korran elimistöstä. Hän tarvitsee kuitenkin aikaa toipuakseen tapahtuneesta. Lisäksi Maan valtakunta on yhä vailla johtajaa ja Punaisella Lootuksella on jäseniä vapaalla jalalla. Myöntäessään Jinoralle tuulentaitajamestarin nuolitatuoinnit Tenzin julistaa uuden Tuuliheimon tehtäväksi edistää Avatarin tavoin kansojen välistä rauhaa.


title: The Legend of Korra

text: Zaheerin vangitsemisesta on kulunut kolme vuotta. Tänä aikana sekä Tuuliheimo että Metalliklaaniin kuuluva Kuvira armeijoineen ovat palauttaneet järjestystä Maan valtakunnan kyliin ja kaupunkeihin kummatkin omilla tavoillaan. Mutta kun epäsuosittu prinssi Wu ollaan kruunaamassa uudeksi Maan valtiaaksi, Kuvira julistaakin itsensä uuden totalitaristisen "Maan imperiumin" johtajaksi. Sillä välin Korra on piilotellut Toph Beifongin kanssa Sumuisella suolla ystäviltään ja muulta maailmalta päästäkseen eroon menneisyyden traumoistaan sekä saadakseen Avatar-tilan taas hallintaan. Lopulta Tenzinin lapset löytävät hänet ja Korran lähtee heidän mukaansa onnistuttuaan Tophin opettamana poistamaan elimistöstään viimeisetkin elohopean rippeet.


title: The Legend of Korra

text: Sillä välin Maan imperiumin armeija marssii Zaofuun, joka on ainut valtaamaton alue. Rauhanomaisen puhumisen osoittautuessa hyödyttömäksi Kuvira valtaa kaupungin voimakeinoin, eikä Avatar-tilan hallinnan hankaluudesta edelleen kärsivä Korra kykene estämään häntä. Samaan aikaan Maan imperiumi on alkanut tehdä kokeita Tasavallan kaupungista sekä Sumuiselta suolta kerätyillä henkiköynnöksillä suunnitellakseen uutta voimakasta asetta. Heidän armeijaansa aiemmin kuuluneet Bolin ja Varrick pakenevat ja kertovat tästä muiden kansakuntien johtajille. Korra onnistuu lopulta hyväksymään menneet tapahtumat kohtaamalla Zaheerin vielä kerran tämän vankilassa ja tämän neuvoessa kohtaamaan menneisyytensä.


title: The Legend of Korra

text: Kuvira saa lopulta valmiiksi valtavan sisältäpäin ohjaamansa mechan, jossa on henkiköynnöksiä voimanlähteenä käyttävä tykki. Sen ja muun armeijansa aseistusten ohella hän hyökkää Yhdistyneeseen tasavaltaan aikomuksenaan vallata sekin osaksi Maan imperiumia. Taistelun aikana mecha saadaan tuhottua, mutta sen tykin riistäytyessä Kuviran hallinnasta se uhkaa hänen henkeään. Korra torjuu tykin säteen voimantaitamisella ja sen seurauksena maailmaan avautuu uusi henkiportaali. Päätyessään portaalin läpi henkimaailmaan Korra ja Kuvira huomaavat miten paljon he muistuttavat toisiaan. He puhuvat toistensa menneisyyksistä ja palatessaan fyysiseen maailmaan Kuvira päättää antautua.


title: The Legend of Korra

text: Varrick ja hänen assistenttinsa Zhu Li menevät naimisiin. Maan valtias Wu harkitsee asemansa lakkauttamista sekä itsenäisyyden myöntämistä Maan valtakunnan osavaltioille sekä niiden johtajien valittavaksi vapailla vaaleilla. Lisäksi keskustan korjaamiseen sijaan Tenzin ja presidentti Raiko päättävätkin laajentaa Tasavallan kaupunkia. Sarja päättyy, kun lomaa kaipaava Korra kävelee uuden mielitiettynsä Asamin kanssa henkimaailmaan uuden portaalin lävitse.


title: The Legend of Korra

text: Kirja 1: Ilma (2012)


title: The Legend of Korra

text: Kirja 2: Henget (2013)


title: The Legend of Korra

text: Kirja 3: Muutos (2014)


title: The Legend of Korra

text: Kirja 4: Tasapaino (2014)


title: The Legend of Korra

text: Kaikilla listassa mainitsemattomilla alkuperäisestä "Avatar"-sarjasta tutuilla hahmoilla on heidän alkuperäiset ääninäyttelijänsä.


title: The Legend of Korra

text: Ensimmäisen kirjan tapahtumat julkaistu kahtena erillisenä romaanina nimeltä "Revolution" ja "Endgame".


title: The Legend of Korra

text: Sarjaan perustuva Platinum Gamesin videopeli "The Legend of Korra" julkaistiin lokakuussa 2014. Se ilmestyi 21. lokakuuta PC:lle, PlayStation 3:lle ja PlayStation 4:lle ja seuraavana päivänä Xbox 360:lle ja Xbox Onelle. Pelin tapahtumat sijoittuvat toisen ja kolmannen kirjan välille. Lisäksi Nintendo 3DS:lle ilmestyi 28. elokuuta 2014 peli nimeltä "The Legend of Korra: A New Age Begins".


title: Charlotte Checkers

text: Charlotte Checkers on yhdysvaltalainen jääkiekkoseura, joka on kotoisin Pohjois-Carolinan osavaltiosta Charlottesta. Seura pelaa AHL-liigassa sen itäisen konferenssin itäisessä divisioonassa. Checkers on NHL-seura Carolina Hurricanesin farmijoukkue.


title: Charlotte Checkers

text: Charlotte Checkersin farmiseura ECHL-liigassa on Florida Everblades.


title: Charlotte Checkers

text: Ensimmäinen Charlotte Checkers perustettiin 1956, jolloin kaksi kautta toiminut "Baltimore Clippers" siirrettiin Charlotteen. Nimellä "Charlotte Clippers" seura pelasi EHL-liigassa sen lopettamiseen 1973 saakka. Vuonna 1960 seura nimettiin uudelleen Charlotte Checkersiksi. Checkers voitti EHL:n mestaruuden 1957, 1971 ja 1972. Vuonna 1973 Checkers jatkoi EHL:n seuraajassa SHL-liigassa, jonka mestaruuden seura voitti 1975 ja 1976. Charlotte Checkers lopetti toimintansa samaan aikaan kun SHL lakkautettiin vuonna 1977.


title: Charlotte Checkers

text: Charlotte Checkers perustettiin uudelleen vuonna 1993 ja se liittyi ECHL-liigan. Checkers selviytyi pudotuspeleihin liigassa pelatuissa 15 kauden aikana kymmenen kertaa, ja parhaimmillaan voitti liigan mestaruuden Kelly Cupin 1996. Vuonna 2010 Checkersin omistaja osti AHL-seura Albany River Ratsin ja siirsi sen Charlotteen. Albany oli Carolina Hurricanesin farmijoukkue, ja se haluttiin lähemmäs seuran kotikaupunkia Raleighia.


title: Charlotte Checkers

text: Checkersin ECHL-kokoonpano yhdistettiin Charlotteen siirtyneeseen AHL-joukkueeseen, joka sai nimekseen Charlotte Checkers. Ennen yhdistymistä Charlotte oli toiminut New York Rangersin ja Colorado Avalanchen farmijoukkueiden farmina.


title: Seppo Myllylä

text: Seppo Kaleva Myllylä (s. 9. elokuuta 1958 Orivesi) on suomalainen judon EM-mitalisti.


title: Seppo Myllylä

text: Myllylä sai pronssia alle 20-vuotiaiden EM-kilpailujen 71 kg:n sarjassa Miskolcissa 1978. Moskovan olympialaisissa 1980 hän sijoittui samassa painoluokassa jaetulle 12. sijalle. Vuonna 1982 hän voitti 78 kg:n sarjan Saksan avoimissa mestaruuskilpailuissa Sindelfingenissä ja sijoittui viidenneksi Rostockin EM-kilpailuissa.


title: Seppo Myllylä

text: Myllylä voitti 1983 Budapestin kansainvälisen turmauksen 78 kg:n sarjan. Runsaat kaksi kuukautta myöhemmin hän sai samassa painoluokassa hopeaa Pariisin EM-kilpailuissa. Loppuottelussa hän hävisi niukasti kokan arvoisella suorituksella Britannian Neil Adamsille. Los Angelesin olympialaisissa 1984 hän sijoittui 78-kiloisissa jaetulle 14. tilalle.


title: Seppo Myllylä

text: Myllylä edusti seuratasolla tamperelaista Fusegia. Hän voitti Suomen-mestaruuden 70 kg:n sarjassa 1976, 71-kiloisissa 1977 ja 1979 sekä 78 kg:n painoluokassa 1981–1984, yhteensä seitsemän kertaa.


title: Veil of Ignorance

text: Veil of Ignorance on Raised Fistin viides studioalbumi, joka julkaistiin 7. syyskuuta 2009.


title: Veil of Ignorance

text: Albumi nousi Suomen virallisen listan sijalle 29.


title: Viulukonsertto nro 1 (Paganini)

text: Niccolò Paganini sävelsi ensimmäisen viulukonserttonsa (op. 6, MS 21) vuosina 1815–1816. Teosta pidettiin aikanaan teknisesti erittäin vaativana. Se on alun perin Es-duurissa, mutta nykyisin se transponoidaan tavallisesti D-duuriin. Musiikissa on hyödynnetty näyttäviä tekniikoita, kuten vasemman käden pizzicatoja ja laajoja arpeggioita. Teoksessa on vaikutteita Gioacchino Rossinin oopperoiden musiikillisesta kielestä. Nuotit julkaistiin vasta vuonna 1851 Paganinin jo kuoltua.


title: Viulukonsertto nro 1 (Paganini)

text: Teos koostuu kolmesta osasta:


title: Rumble (Transformers)

text: Rumble on kuvitteellinen robotti Transformers-universumissa.


title: Rumble (Transformers)

text: Rumble ja hänen veljensä Frenzy ovat Soundwaven C-kaseteiksi muuntautuvia apureita. He molemmat käyttävät aseenaan täristimiä, joilla he voivat aiheuttaa maanjäristyksiä.


title: Rumble (Transformers)

text: War for Cybertronissa Rumble esiintyy Autobottikamppanjan toisen tason lopussa pomovastustaistelussa Soundwavea vastaan.


title: Alfa-pankki

text: Alfa-pankki () on Venäjän suurin yksityinen liikepankki, jonka pääkonttori on Moskovassa.


title: Alfa-pankki

text: Alfa-pankilla oli vuonna 2011 asiakkaanaan 55 800 yritystä ja 6,3 miljoonaa henkilöasiakasta.


title: Alfa-pankki

text: Alfa-pankki perustettiin vuonna 1991. Pankkiin liittyy holding-yhtiöön Alpha Group Consortium (), jonka Mihail Fridman, Pjotr Aven ja L. Goldberg perustivat vuonna 1988 nimellä "Alfa-Eco". Laajaan Alfa-Groupiin kuuluu useita suuryrityksiä (merkittävä osuus öljy-yhtiö TNK-BP:sta, osuus Venäjän suurimpiin kuuluvasta vähittäiskauppa X5 Retail Group-vähittäiskauppakonsernista, sijoitusyhtiön kautta osuus matkapuhelinoperaattoreista Turkcell ja VimpelCom (mm. Beeline), osuus Venäjän yksityisiä vesilaitoksia hallinoivasta "Rosvodokanal Group"ista, jne ).


title: Alfa-pankki

text: Alfa-pankki kuului 1990-luvun puolivälissä niin sanottuun "pankkiseitsikkoon" joka omisti suuren osan Venäjän teollisuudesta. Alfa-pankin johtokunnan puheenjohtajana toimi vuodesta 1994 kesäkuuhun 2011 saakka Pjotr Aven. Pjotr Aven toimi vuosina 1991–1992 Venäjän hallituksessakin, ennen kuin joutui eroon korruptioepäilyjen takia. Alfa-pankkia pidettiin eräänä Putinia lähellä olleena pankkina. Sittemmin tällaisia epäilyjä on kohdistunut myös Donald Trumpiin.


title: Alfa-pankki

text: Venäläisen Alfa-pankkia ei tule sekoittaa kreikkalaiseen Alpha-pankkiin.


title: Skvaleenimono-oksigenaasi

text: Skvaleenimono-oksigenaasi eli skvaleeniepoksidaasi on entsyymi, joka katalysoi skvaleenin hapettumista 2,3-oksidoskvaleeniksi. Tämä reaktio on tärkeä sterolien biosynteesissä.


title: Skvaleenimono-oksigenaasi

text:
Skvaleenimono-oksigenaasi tarvitsee toimiakseen happea ja kofaktorikseen NADPH- ja FADH-molekyylit ja Fe-ionin. FADH-molekyylistä muodostuu hapen vaikutuksesta flaviinihydroperoksidi, joka reagoi nukleofiilisella additioreaktiolla skvaleenin 2,3-asemassa olevan kaksoissidoksen kanssa muodostaen 2,3-oksidoskvaleenin. Reaktiossa muodostuu lisäksi flaviinialkoholi, joka hajoaa FAD-molekyyliksi, jonka NADPH-molekyyli pelkistää FADH:ksi.
Skvaleenimono-oksigenaasin inhibiittoreita ovat muun muassa kupari ja seleniitti-ionit.


title: Skvaleenimono-oksigenaasi

text: Sienilääkkeisiin kuuluvat allyyliamiinit kuten naftifiini ja terbinafiini, joista varsinkin terbinafiini on osoittautunut tehokkaaksi eri sieniä vastaan, inhibitoivat entsyymiä. Ne estävät 2,3-oksidoskvaleenin synteesiä, minkä seurauksena sienet eivät pysty valmistamaan tarvitsemiaan ergosteroleja, mikä johtaa solukalvojen toimintahäiriöihin ja solukuolemaan. Myös eräät tiokarbamaattilääkkeet, kuten tolnaftaatti ja tolsiklaatti ovat entsyymin inhibiittoreita.


title: Skvaleenimono-oksigenaasi

text: Orgaaniset telluuriyhdisteet, kuten dimetyylitelluridi, estävät skvaleenimono-oksidaasin toimintaa. Niiden arvellaan reagoivan entsyymin sisältämien kysteiiniaminohappojen sulfhydryyliryhmien kanssa muodostaen epästabiilin yhdisteen entsyymin kanssa ja näin heikentävän sen toimintaa.


title: Lil Scrappy

text: Lil Scrappy (oik. Darryl Kevin Richardson, s. 19. tammikuuta 1984 Atlanta, Georgia, Yhdysvallat) on yhdysvaltalainen rap-muusikko.


title: Hannu Laakkonen

text: Hannu Laakkonen (s. 21. elokuuta 1969) on suomalainen hevosvalmentaja. Hänen valmentamansa hevoset ovat voittaneet yli 100 lähtöä vuoden 2017 loppuun mennessä. Hän kuuluu Laakkosen liikemiessukuun. Hän on muun muassa Pohjois-Karjalan Kirjapainon hallituksen jäsen. Hänen isänsä oli liikemies Reino Laakkonen ja veljensä on pääomasijoittaja Mikko Laakkonen.


title: Poliisiasema

text: Poliisiasema on rakennus, jossa on työtilat muun muassa konstaapeleille ja muulle poliisilaitoksen henkilökunnalle. Poliisiasemalla on toimistoja ja taukotiloja henkilöstölle sekä autohalli ja muita säilytystiloja poliisin ajoneuvoille ja varusteille. Näiden lisäksi löytyy usein myös sellejä sekä kuulusteluhuoneita.


title: Poliisiasema

text: Suomessa isoimmissa poliisilaitoksissa on tilannekeskus, joissa seurataan valvontakameroiden kuvaa ja mm. palvellaan median edustajia.


title: Kriketin SM-sarja 2002

text: Kriketin SM-sarjassa 2002 pelasi kahdeksan joukkuetta, jotka kohtasivat toisensa kertaalleen. Neljä parasta selvisi pudotuspeleihin, joissa SKK1 voitti Tampereen ja Helsinki Espoon. Mestaruus meni Helsingille, SKK otti hopeaa ja pronssia Espoo.


title: Viulukonsertto nro 2 (Paganini)

text: Niccolò Paganini sävelsi toisen viulukonserttonsa h-mollissa ("La campanella"; op. 7, MS 48) vuonna 1826. Sen "kelloa" merkitsevä lisänimi tulee triangelin käytöstä viimeisen osan kuuluisassa teemassa. Kun Paganini sävelsi teostaan, oli hän jo vakiinnuttanut maineensa viuluvirtuoosina; kenties tästä syystä hän toisessa viulukonsertossaan keskittyykin enemmän melodioihin ja tematiikkaan kuin tekniikkaan. Teoksessa, varsinkin sen avausosassa, kuuluu Rossinin vaikutus.


title: Viulukonsertto nro 2 (Paganini)

text: Franz Liszt käytti viimeisen osan rondoteemaa teoksessaan "Études d'exécution transcendante d'après Paganini".


title: Landmine

text: Landmine on "Transformers"-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1988 Marvelin "The Transformers" -sarjakuvassa.


title: Landmine

text:
"The Transformersissa" Landmine on tutkimuskoneeksi muuntautuva Autobottien Pretender.
Landmine esiintyi myös ""-sarjassa.


title: Landmine

text: "issa" Landmine on yksi Rodimuksen ryhmään kuuluneista Autoboteista.


title: Landmine

text: "issa" Landmine oli ensimmäinen Autobotti Maassa. Sarjan ensimmäisessä jaksossa Unicronin kipinästä syntynyt musta aukko oli imemäisillään hänet sisäänsä, kunnes Vector Prime avasi Rhysling-miekallaan avaruusportin, joka lähetti Landminen Maahan, missä lapset Coby, Lori ja Bud löysivät hänet.


title: Vengeance (2004)

text: Vengeance (2004) oli showpainin pay-per-view (PPV) tapahtuma, jonka tuotti World Wrestling Entertainment (WWE). Se pidettiin 11. heinäkuuta 2004 Hartford Civic Centerillä Hartfordissa, Connecticutissa ja tapahtumassa esiintyi painijoita RAW brändistä. Tapahtuma oli 4. jokavuotinen Vengeance.


title: Vengeance (2004)

text: Vengeancen pääfeufi oli Triple H:n (haastaja) ja Chris Benoitin (mestari) välillä World Heavyweight Mestaruudesta. Tammikuussa Benoit voitti Royal Rumblen ja ansaitsi Maailman Mestaruus ottelun WrestleManiaan. WrestleManiassa Benoit voitti Triple H:n (sen aikainen World Mestari) ja Shawn Michaelsin Triple Threat ottelussa ja Benoit julistettiin uudeksi World Heavyweight Mestariksi. Backlashissa Benoit onnistui säilyttämään mestaruuden toisessa Triple Threar ottelussa Triple H:ta ja Shawn Michaelsia vastaa, pakottamalla Michaelsin luovuttamaan. Tämän jälkeen Benoitilla oli lyhyt feudi Kanen kanssa, joka päättyi Bad Bloodissa. Bad Blood:ssa päättyi myös Michaelsin ja HHH:n feudi. Bad Bloodin jälkeen Triple H vaati World Heavyweight ottelua Chris Benoitia vastaan Vengeanceen. RAW'n General Manager täytti Triple H:n vaatimuksen ja antoi, hänelle matsin Benoitia vastaan.


title: Märta Norberg

text: Märta Norberg (s. 19. syyskuuta 1922 Örnsköldsvik) on ruotsalainen entinen hiihtäjä. Hän edusti seuratasolla Vårby Idrottsklubbia. Norberg voitti MM-kisoista kaksi pronssimitalia, 3 × 5 kilometrin viestistä vuosina 1954 ja 1958. Norberg osallistui olympialaisiin kerran, Oslon kisoihin 1952. Tuolloin hän sijoittui kymmenen kilometrin kilpailussa neljänneksi.


title: Märta Norberg

text: Norberg hiihti 1951 Ruotsin hiihtokilpailuissa Sundsvallissa 10 kilometrin kilpailussa kolmanneksi.


title: Giorgia Gueglio

text: Giorgia Gueglio (s. 1974 Genova, Italia) on italialainen laulaja. Hänet tunnetaan parhaiten power metal -yhtye Mastercastlen toisena laulajana, minkä lisäksi hän on yhtyeen kappaleiden pääasiallinen sanoittaja


title: Unforgiven (2004)

text: Unforgiven (2004) oli showpaini pay-per-view (PPV), minkä tuotti World Wrestling Entertainment. Se pidettiin 12. syyskuuta, 2004 Rose Gardenissa Portlandissa, Oregonissa. Tapahtuma oli seitsemäs jokavuotinen Unforgiven -tapahtuma ja siellä pidettiin seitsemän matsia. Tapahtumassa esiintyneet painijat olivat RAW brändistä.


title: Unforgiven (2004)

text: Tapahtuman pääfeudi oli Randy Ortonin ja Triple H:n välillä World Heavyweight Mestaruudesta. SummerSlamissa Orton voitti Chris Benoitin ja voitti täten World Heavyweight Mestaruuden,mikä teki Ortonista kaikkien aikojen nuorimman Maailman Mestarin WWE:n historiassa. 16. elokuuta RAW'ssa Orton puolusti onnistuneesti mestaruuttaan Benoitia vastaan, hänen uusintaottelussa. Matsin jälkeen Evolution (Batista, Ric Flair ja Triple H) tulivat juhlimaan Ortonin voittoa. Kun Batista "riemuissaan" nosti Ortonin harteilleen, Triple H näytti Randylle peukkuja ylös, mutta Triple H käänsikin peukut alas ja käski Batistan pudotta Orton maahan. Tämän jälkeen Evolution alkoi pieksää Ortonia ja Triple H kertoi, ettei Orton olisi mitään ilman Evolutionia. Tämän seurauksen Randysta tuli "face" ja jatkoi feudia entisiä tiimitovereita vastaan. 23. elokuuta RAW'ssa Triple H käski Ortonia lahjoittamaan World titteli hänelle, tai muuten Orton potkittaisiin Evolutionista. Orton oli antamassa Maailam Mestaruutta Triple H:lle, mutta Randy sylkäisikin HHH:n kasvoille ja löi häntä mestaruus vyöllä. Tämän jälkeen RAW'n general manager Eric Bischoff ilmoitti matsin Randy Ortonin ja Triple H:n välille World Heavyweight Mestaruudesta. Muutamia viikkoja ennen Unforgiveniä Orton ja Evolution hyökkäsivät toistensa kimpuun matsien jälkeen.


title: Airborne

text: Airborne on Action Force -universumissa esiintyvä sankari. Hasbron luoma hahmo esiintyi ensimmäisen kerran vuonna 1983 "A Real American Hero" -lelusarjassa.


title: Airborne

text: Franklin E. Talltree syntyi Navajojen reservaatissa, Arizonassa rikkaaseen perheeseen, jotka työskentelivät öljytuotannossa. Vanhemmat antoivat vanhimman pojan ottaa laskuvarjohyppytunteja, jotka saivat hänet entistä enemmän rakastamaan ilmassa olemista. Sittemmin Talltree opiskeli lakia collegessa ja liittyi koulun jälkeen armeijaan Fort Benningiin, jossa hän valitsi ilmakuljetusharjoituksen. Valmistumisen jälkeen Talltree liittyi G.I. Joen joukkoihin, jossa hän sai koodinimekseen Airborne. Hän on sotilasarvoltaan vääpeli.


title: Airborne

text: Airborne esiintyi ensimmäisen kerran sarjakuvana vuonna 1983 -sarjakuvalehden numerossa 11. Hän oli G.I. Joen joukoissa, jotka estivät Cobra-järjestöä saastuttamasta Alaskan putkistoa. Airborne järjesti harhautuksen, jonka avulla Snake Eyes sai ammuttua kaksi Cobran Viperliidokkia RPG kantoraketilla. Myöhemmin Airborne sai taisteluparikseen Spiritin, jotka turvasivat Snake Eyesin selustan. Airborne toimi sarjakuvan aikana useimmiten myös kanssalentäjänä muun muassa Wild Billin ja Tomahawkin kanssa.


title: Airborne

text: Peter Cullen ääninäytteli Airbornea vuonna 1983 animaatiosarjassa .


title: Airborne

text: Airbornella oli suurimmaksi osaksi taustarooleja läpi sarjan. Hän puolusti muun muassa G.I. Joen tukikohtaa Majur Bluddin hyökätessä kesken Skystriker XP-14F hävittäjän koelennon. Lisäksi Airborne antoi ilmatukea Big Lift operaation aikana.


title: Airborne

text: Peter Cullen ääninäytteli Airbornea vuosina 1985-1986 animaatiosarjassa Action Force.


title: Airborne

text: Airbornella oli muutama vieraileva rooli sarjan aikana. Hän muun muassa lähti pelastamaan Flashin kanssa Easter saarelle pelastamaan havaijilaista tyttöä, jonka Cobran joukot olivat siepanneet. Samaan aikaan Airbornen veli Tommy oli myös siepattu. Kaksikko löysi toisensa psyykkisen yhteyden ansiosta ja onnistuivat myös pelastamaan siepatyn tytön.


title: Airborne

text: Airbornella oli mykkä cameo-rooli vuoden 2009 animaatiosarjassa . Se auttoi Ripcordin kanssa lentokoneessa varustamaan Dukea ja Scarlettia laskuvarjohyppy varusteiden kanssa. Kaksikko oli matkalla Cobran Omskin tukikohtaan.


title: Abdoulaye Diagne-Faye

text: Abdoulaye Diagne-Faye (s. 26. helmikuuta 1978 Dakar) on senegalilainen jalkapalloilija, pelipaikaltaan puolustaja. Hän edustaa Englannin valioliigassa pelaavaa Stoke Cityä.


title: Tanja Tavis, Jäkälärinteen 9 D

text: Tanja Tavis, Jäkälärinteen 9 D on Tuija Lehtisen vuonna 2003 ilmestynyt nuortenkirja. Se ilmestyi saksaksi vuonna 2009 nimellä "Das Leben liegt vor Uns, Leute!" ("Elämä edessä, ihmiset!"). Sen käänsi Elina Kritzokat.


title: Tanja Tavis, Jäkälärinteen 9 D

text: Kirja kertoo Tanja-nimisestä 9-luokkalaisesta tytöstä, joka yrittää etsiä itseään. Kaikilla muilla on jo tulevaisuus tiedossa, ja kaikki muut ovat jollain tavalla erikoisia. Tanja on aivan tavallisen näköinen ja muutenkin kaikin puolin tavallinen, eikä hänellä ole mitään suuria tulevaisuudensuunnitelmia.


title: Tanja Tavis, Jäkälärinteen 9 D

text: Tanjan elämää värittävät hänen monet läheisensä, tärkeimpinä elokuvia rakastava paras ystävä Eppu, poikia jahtaava blondi Muru, tavallisuuden Tanjan kanssa jakava Elsa, sekä omat vanhemmat, jotka eivät tunnu ymmärtävän yhtään mitään.


title: The Earth Is Not a Cold Dead Place

text: The Earth Is Not a Cold Dead Place on Explosions in the Sky -yhtyeen kolmas studioalbumi. Se julkaistiin 4. marraskuuta 2003 ja sisältää viisi kappaletta. Albumi sai täydet tai lähes täydet pisteet useissa arvosteluissa, kuten allmusicissa, jossa se sai neljä ja puoli tähteä viidestä ja The Guardianin arvostelussa, jossa se sai neljä tähteä viidestä. Albumin kaikki kappaleet ovat instrumentaalisia eli niissä ei ole sanoituksia.


title: The Earth Is Not a Cold Dead Place

text: Joitakin albumin kappaleita on käytetty elokuvissa, radiossa ja televisiossa. Lyhennetty versio viimeisestä kappaleesta "Your Hand in Mine" oli "Friday Night Lights" -elokuvan soundtrackissa ja osaa samasta kappaleesta käytettiin myös NRG Energy -yhtiön mainoksissa. Kappale "The Only Moment We Were Alone" oli mukana elokuvan "Australia" trailerissa ja elokuvassa "". Sama kappale oli myös "Love the Beast" -dokumenttielokuvassa. Kappaletta "First Breath After Coma" käytettiin muutaman televisiokanavan sekä Under Armour -yhtiön mainoksissa.


title: Asmir Begović

text: Asmir Begović (s. 20. kesäkuuta 1987 Trebinje, Jugoslavia) on bosniahertsegovinalainen jalkapalloilija, pelipaikaltaan maalivahti. Hän edustaa Englannin valioliigassa pelaavaa AFC Bournemouthia ja pelaa myös Bosnia ja Hertsegovinan jalkapallomaajoukkueen ykkösmaalivahtina.


title: Asmir Begović

text: 18. kesäkuuta 2011 hän meni naimisiin yhdysvaltalaisen Nicollen kanssa.


title: Rockstar New England

text: Rockstar New England (entiseltä nimeltään Mad Doc Software) on Take-Two Interactiven omistama videopelistudio jonka kotipaikka on Andoverissa, Massachusettsissa. Pelitalo on kuulunut huhtikuusta 2008 asti Rockstar Gamesiin.


title: Cobra Command

text: Cobra Command, tunnetaan myös lyhyemmin nimellä Cobra on Hasbron G.I. Joe: A Real American Hero lelusarjassa ja muissa medioissa esiintyvä kuvitteellinen terroristijärjestö, jota johtaa Cobra Commander. He taistelevat Yhdysvaltain erikoisjoukkoa G.I. Joeta vastaan yrittäessään valloittaa maailmaa.


title: No Way Out (2009)

text: No Way Out 2009 oli showpainin pay-per-view (PPV) tapahtuma, jonka tuotti World Wrestling Entertainment. Se pidettiin 15. helmikuuta, 2009 KeyArenalla Seattlessa, Washingtonissa. Se oli yhdestoista No Way Out -tapahtuma ja samalla myös viimeinen. Tapahtumassa esiintyneet painijat ovat RAW, SmackDown, ja ECW brändeistä. Tapahtumassa pidettiin viisi ottelua.


title: No Way Out (2009)

text: Päätapahtuma RAW brändistä oli Elimination Chamber -ottelu World Heavyweight Mestaruudesta. Sen voitti Edge, joka eliminoi viimeisenä Rey Mysterion. Tapahtumassa nähtiin myös toinen Elimination Chamber -ottelu, joka käytiin WWE Mestaruudesta, jonka voitti Triple H eliminoimalla viimeisenä The Undertakerin.


title: André Petersson

text:
Willy André Petersson (s. 11. syyskuuta 1990 Olofström, Ruotsi) on ruotsalainen jääkiekkoilija, joka pelaa NHL-joukkue Ottawa Senatorsin farmijoukkueessa AHL:n Binghamton Senatorsissa. Hän pelaa rightin puolelta.
Petersson on Tingsryds AIF:n kasvatti, mutta hän siirtyi kaudeksi 2006–2007 HV71:n J18-junioreihin. Kaudella 2007–2008 Petersson oli tehoilla 16+22=38 HV71:n J20-junioreiden toiseksi paras pistemies David Ullströmin jälkeen, ja Ottawa Senators varasi hänet neljännellä kierroksella numerolla 109 .


title: André Petersson

text: Kaudella 2008–2009 Petersson pelasi vielä lähinnä HV71:n J20-joukkueessa. Hän oli tehoilla 24+31=55 joukkueensa paras pistemies ja J20 SuperElitin pistepörssin toinen Brynäsin Anton Rödinin ja Södertäljen Andreas Gröndahlin kanssa. Keväällä 2009 Petersson voitti J20 SuperElitin hopeaa. Hän pelasi kauden aikana myös kymmnen Elitserien ottelua antaen niissä yhden syöttöpisteen. Varsinaisen Elitserien-sopimuksensa Petersson teki huhtikuussa 2010. Hänen tulokaskautensa 2009–2010 toi 37 ottelussa tehot 10+5=15. Petersson voitti keväällä 2010 Ruotsin-mestaruuden. Hän pelasi kauden aikana myös yhden ottelun lainalla HockeyAllsvenskanin Borås HC:ssa.


title: André Petersson

text: Joulukuussa 2009 Petersson teki kevääseen 2012 ulottuvan jatkosopimuksen HV71:n kanssa. Huhtikuussa 2011 hän teki kuitenkin Ottawa Senatorsin kanssa kevääseen 2014 kestävän sopimuksen.


title: André Petersson

text: Petersson voitti alle 20-vuotiaiden MM-hopeaa vuonna 2009 sekä -pronssia 2010. Hän oli vuoden 2010 turnauksessa Ruotsin paras pistemies ja maalintekijä tehoilla 8+3=11 sekä kisojen pistepörssin kuudes. Petersson pelasi myös alle 18-vuotiaiden MM-kilpailuissa vuosina 2007 (hopeaa) ja 2008, joista jälkimmäisissä hän oli Ruotsin paras pistemies Mattias Tedenbyn kanssa molempien tehdessä tehot 4+4=8. He olivat turnauksen pistepörssissä seitsemäntenä kolmen muun pelaajan kanssa.


title: John Lennox

text: John Carson Lennox (s. 1943) on matematiikan professori Oxfordin yliopistossa ja matematiikan ja tieteenfilosofian luennoitsija Green Templeton Collegessa Oxfordissa.


title: John Lennox

text: Lennox syntyi Pohjois-Irlannissa ja opiskeli Cambridgessa, jossa hän myös vuonna 1962 seurasi C. S. Lewisin luentoja runoilija John Donnesta. Vuonna Lennox väitteli ensimmäisen kerran tohtoriksi Cambridgen yliopistossa aiheesta "Centrality and Permutability in Soluble Groups". Hän kuuluu kristilliseen ryhmään nimeltä Plymouthin veljet.


title: John Lennox

text: Saatuaan väitöskirjansa valmiiksi Lennox muutti Cardiffiin Walesiin, jossa hänestä tuli matematiikan luennoitsija Walesin yliopistoon, Cardiffiin. 29 Cardiff vuotensa aikana hän vietti vuoden Würzburgin, Freiburgin ja Wienin yliopistossa. Hän luennoi paljon eri puolilla Itä- ja Länsi-Eurooppaa sekä Venäjää matematiikasta, apologetiikasta ja Raamatusta.


title: John Lennox

text: Hän on julkaissut yli 70 vertaisarvioitua artikkelia matematiikasta ja ollut tekijänä kahdessa monografiassa sekä toiminut venälälisen matematiikan kääntäjänä.


title: John Lennox

text: Lisäksi hän opettaa tiedettä ja uskontoa Oxfordin yliopistossa. Hän on kirjoittanut useita kirjoja tieteen suhteesta uskontoon ja etiikkaan. Viimeisimmät kirjoista ovat: "Informetika" (2001), "Hat die Wissenschaft Gott begraben?" ("Has Science Buried God?") (2002), "Worldview" (2004) yhdessä David Goodingin kanssa. Hänen viimeisin kirjansa on "God's Undertaker – Has Science buried God?" (2007).


title: John Lennox

text: Hän on puhunut useissa maissa mukaan luettuna useat matkat entiseen Neuvostoliittoon.


title: John Lennox

text: Lennox on kristitty akateemikko, joka on ottanut osaa lukuisiin julkisiin väittelyihin ateistien kanssa mukaan luettuna Richard Dawkins, Christopher Hitchens ja Michael Shermer.


title: John Lennox

text: 3. lokakuuta 2007 Lennox väitteli Richard Dawkinsin kanssa Alabaman yliopistossa Birminghamissa. Väittelyn aiheena olivat Dawkinsin näkemykset kirjassa Jumalharha.


title: John Lennox

text: Professorit Lennox ja Dawkins keskustelivat uudestaan huhtikuussa 2008 Trinity Collegessa Oxfordissa käsitelläkseen aiheita, jotka jäivät käsittelemättä edellisessä väittelyssä.


title: John Lennox

text: Elokuun 9, 2008, Lennox väitteli Christopher Hitchensin kanssa Edinburghin kansainvälisillä juhlilla. Aiheena oli kysymys, voisiko Eurooppa hylätä kristillisen menneisyytensä ja toivottaa uuden ateismin tervetulleeksi. "


title: John Lennox

text: Elokuun 23, 2008, Lennox väitteli Michael Shermerin kanssa Wesley Conference Centressä Sydneyssä, Australiassa. Aiheena oli Jumalan olemassaolo.


title: John Lennox

text: Lokakuun 21, 2008, Lennox väitteli Richard Dawkinsin kanssa toisen kerran Oxfordin yliopiston luonnontieteellisessä museossa. Samassa paikassa, jossa vuonna 1860 pidettiin kuuluisa evoluutioväittely Thomas Henry Huxleyn ja Samuel Wilberforcen välillä. Väittelyn aiheena oli "Onko tiede haudannut Jumalan?" The Spectator-lehti kutsui tapahtumaa "Huxley-Wilberforce, toinen erä." 11 minuutin video kyseistä väittelystä löytyy tästä.


title: John Lennox

text: Maaliskuun 3, 2009, Lennox väitteli Christopher Hitchensin kanssa toisen kerran Samfordin yliopistossa Birminghamissä, Alabamassa kysymyksestä: "Onko Jumala suuri?" Väittely käsitteli Hitchensin väitteitä hänen kirjassaan "Jumala ei ole suuri".


title: John Lennox

text: Lennox puhuu englantia, venäjää, ranskaa ja saksaa. Hän on naimisissa Sallyn kanssa ja heillä on kolme lasta ja neljä lastenlasta. Hänellä on veli nimeltä Gilbert Lennox, joka toimii pastorina Glennabbey kirkossa, Glengormleyssa.


title: Roquetesin metroasema

text: Roquetes on Barcelonan metron linjan 3 asema. Se sijaitsee Roquetesin kaupunginosassa Nou Barrisin alueella.


title: Roquetesin metroasema

text: Roquetesin asema avattiin lokakuussa 2008, kun linjan 3 jatke Canyellesin ja Trinitat Novan asemien välillä valmistui. Lähistöllä sijaitseva linjan 4 asema Via Júlia tunnettiin vuoteen 1999 asti nimellä Roquetes, mutta sen ja nykyisen Roquetesin aseman välillä ei ole suoraa yhteyttä.


title: Poble Secin metroasema

text: Poble Sec on Barcelonan metron linjan 3 asema. Se sijaitsee Poble Secin kaupunginosassa Sants-Montjuïcin alueella.


title: Poble Secin metroasema

text: Poble Secin asema avattiin vuonna 1975 nimellä Parlamento osana silloista 3B-linjaa. Nykyisen nimensä se sai vuonna 1982 linjojen uudelleenjärjestämisen yhteydessä. Aseman sisäänkäynnit sijaitsevat Carrer de Manson ja Carrer de Teodor Bonaplatan kaduilla. Sen laiturit ovat 94 metriä pitkät ja ne sijaitsevat vierekkäin seinän erottamina.


title: Poble Secin metroasema

text: Tulevaisuudessa Poble Secin asema tulee toimimaan myös osana linjaa 2.


title: Sivilikit

text: Sivilikit ("civiliki") ovat silovikien kanssa kilpaileva poliittinen ryhmä Venäjällä. Pääministeri Dmitri Medvedev johtaa lähinnä teknokraateista ja lakimiehistä koostuvia sivilikejä. Alkujaan sivilikit olivat Jeltsinin kauden Anatoli Sobtšakin miehiä ja nuorempia Pietarin talousmiehiä. Sivilikit haluavat taloudellista vakautta ja vahvoja kauppasuhteita länteen, eikä heillä ole tukenaan poliittista aatetta.


title: Sivilikit

text: Sivilikkeihin kuuluu "Kremlin talosmiehiä", "Kremlin lakimiehiä" ja "Pietarin viestintämiehiä" sekä Viktor Tšerkešovin ryhmä. Sotilastiedustelu GRU tukee sivilikkejä.


title: Sivilikit

text: Kremlin teknokraatit eli "Pietarin lakimiehet" ovat Dmitri Medvedevin vetämä Putinin silovikkien kanssa kilpaileva poliittinen suuntaus Venäjällä. Teknokraatit vastustavat länsityylistä demokratiaa, ja uskovat kyvykkään eliitin tietävän, mikä on kansalle parasta. Silti teknokraatit suhtautuvat hieman vapaamielisemmin talouteen, ulkopolitiikkaan ja kansalaisvapauksiin kuin haukkamaisista turvallisuuspalvelun ja armeijan miehistä koostuvat Putinin johtamat silovikit.


title: Sivilikit

text: Venäjällä on pitkä teknokraattisen ajattelun perinne. Lenin julisti aikoinaan kommunismin olevan neuvostovaltaa ja sähköistämistä. Nykyään Venäjällä on tarvetta uusia maan vanhentunutta teollisuutta ja kuljetusteitä ja rakentaa uutta infrastruktuuria.


title: Sivilikit

text: Teknokraattien vetäjä, venäjän nykyinen pääministeri Dmitri Medvedev on pohjimmiltaan varsin epäpoliittinen hahmo. Teknokraatit uskovat muita etevämpään johtoeliittiin. He tarjoavat Venäjälle pelastukseksi rahaa, taitavia johtajia ja nykyaikaista teknologiaa. Näin ollen heidän mielestään maata tulee kehittää eteenpäin ylhäältä tapahtuvan ohjauksen avulla. Eri asia on, löytyykö teknokraattien riveistä sitten riittävästi johtamistaitoa innostamaan kansa projekteihin, jotka eivät sitä kiinnosta. Venäjällä vallitseva laittomuuden ja korruption ilmapiiri on myös kova pala teknokraateille. Teknokraatit uskovat venäläisten tekniikan tuntijoiden innovaatioiden vievän maan kehitystä eteenpäin ja tuottavan maalleen kunniaa. Mutta ainakin Boris Jeltsinin kaudella teknokraattien ylhäältä ohjaamat talousuudistukset


title: Sivilikit

text:
Jeltsinin kauden teknokraatit Jegor Gaidar ja Gennadi Burbulis 1991, Anatoli Tšubais-Boris Nemtsovin ryhmä 1997 ja Sergei Kirijenkon hallitus eivät onnistuneet vakauttamaan maan taloutta. Putinin kauden alun teknokraatteja olivat talousministeri
Aleksei Kudrin ja kauppaministeri German Gref.


title: Sivilikit

text:
Teknokraatteja ei tule sekoittaa demokraatteihin, vaikka he eivät ole yhtä jyrkkiä kuin silovikit. Teknokraatit eivät ole missään nimessä täysin vapaata markkinataloutta kannattavia demokraatteja vaan kannattavat valtiojohtoisia, korporatiivisia yrityksiä.
Venäjän teknokraatit eivät ole läheskään yhtä länsimielisiä kuin Grigori Javlinskin liberaalis-sosiaalidemokraattinen Jabloko ja Oikeistovoimien liitto SPS. Silti monia teknokraattisina pidettyjä on ollut esimerkiksi SPS:n riveissä.. Vuonna 2010 uskottiin ainoastaan ei-länsimielisen Mironovin "Oikeudenmukainen Venäjä" nimisen puolueen olevan vakavasti otettava oppositio nykyiselle konservatiivisen Yhtenäisen Venäjän politiikalle, mutta sekin on lähellä Putinia.


title: Hivin piiri

text: Hivin piiri () on kunnallinen itsehallintoalue Dagestanissa Venäjällä. Vuonna 1935 perustetun piirin pinta-ala on 615 neliökilometriä. Asukkaita on 20 200 henkeä (vuonna 2009).


title: Hivin piiri

text: Hivin piiri sijaitsee Dagestanin kaakkoisosan vuoristoseudulla. Pohjoisessa se rajoittu Tabasaranin, kaakossa Suleiman Stalskin, etelässä Kurahin ja lännessä Agulin piireihin.


title: Hivin piiri

text: Piiriin kuuluu 16 maalaiskuntaa: Ašaga-Arhit, Ašaga-Jarak, Hiv, Horedž, Kandyk, Kantsil, Koškent, Kug, Ljahla, Mežgjul, Novo-Frig, Tsnal, Tšuvek, Urga, Zahit ja Zildik. Hallinnollinen keskus on Hivin kylä, josta on 210 kilometriä tasavallan pääkaupunkiin Mahatškalaan. Asutuskeskuksia on yhteensä 43.


title: Hivin piiri

text: Asukkaista 58,5 % on tabasaraneja ja 41 % lezgejä, jotka elävät omissa kylissään. Piirikeskuksessa asuu molempien kansojen edustajia.


title: Hivin piiri

text: Seudun pääelinkeino on maatalous. Sen lisäksi kudotaan mattoja ja pullotetaan "Rytšal-su"-kivennäisvettä. Korkea työttömyys on vakava ongelma.


title: Hivin piiri

text: Piirissä toimii 17 keski-, 8 vajaakeski- ja 12 alkeiskoulua. Kulttuurilaitoksia ovat piirin kulttuuritalo ja kirjastojärjestelmä sekä kylien kulttuuri- ja kerhotalot. Paikallislehtenä ilmestyy tabasaranin- ja lezginkielinen "Aku hjad" (”Kirkas tähti”).


title: Hivin piiri

text: Nähtävyyksiä ovat Tšeren, Trkalin ja Horedžin vesiputoukset, Kugin tuulen muovaamat kalliotornit, Atrikin ja Hivin minareetit ym.


title: 5000 IAU

text: 5000 IAU on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi E. F. Helin vuonna 1987. Pikkuplaneetta sai nimensä Kansainvälisen tähtitieteellisen unionin (, lyhenne IAU) mukaan. Ennen nimeämistään asteroidi tunnettiin tunnuksella 1987 QN7.


title: Anton Geesink

text: Anton Geesink (6. huhtikuuta 1934 – 27. elokuuta 2010) oli hollantilainen judon euroopan- ja maailmanmestari, ja hän sai myös olympialaisten kultamitalin Tokiossa 1964. Hän oli uransa huipulla vuodet 1951–1967 ja voitti 21 euroopan- ja kaksi maailmanmestaruutta.


title: Anton Geesink

text: Geesinkista tuli vuonna 1961 ensimmäinen ei-japanilainen judon maailmanmestari. Hän voitti olympialaisten välierässä Tokiossa 1964 australialaisen Theodore Boronovskisin 12 sekunnissa ja loppuottelussa japanilaisen Akio Kaminagan sidonnalla (kesa-gatame) ajassa 9.22.


title: Anton Geesink

text: Geesinkin pituus oli 198 cm, ja hän painoi yli 140 kg.


title: Anton Geesink

text: Geesink oli vuodesta 1987 Kansainvälisen olympiakomitean KOK:n jäsen. Päätettyään aktiiviurheilun hän työskenteli opettajana urheilun parissa.


title: Millhouse – valkoinen komedia

text: Millhouse – valkoinen komedia on Emile de Antonion vuonna 1971 valmistunut dokumenttielokuva, joka seuraa Richard Nixonin poliittista uraa hänen 1946 tapahtuneesta valinnastaan edustajainhuoneeseen aina voittoisiin vuoden 1968 presidentinvaaleihin asti.


title: Millhouse – valkoinen komedia

text: Helsingin Sanomien TV-liitteen Kyösti Niemelän mukaan dokumentti ”kertoo suorasukaisesti roistopresidentti Richard Nixonin roistomaisuudesta.” Hän arvioi Michael Mooren pitäneen työtä esikuvana valmistellessaan omaa "Fahrenheit 9/11" -elokuvaansa. Mooren teoksen tavoin Millhouse sisältää Niemelän mielestä ”mahtavaa arkistomateriaalia”.


title: 500 Selinur

text: 500 Selinur on päävyöhykkeen asteroidi eli pikkuplaneetta, joka kiertää Aurinkoa Marsin ja Jupiterin välisellä pääasteroidivyöhykkeellä. Selinurin löysi Max Wolf vuonna 1903. Pikkuplaneetta sai nimensä Selinurin mukaan, joka on henkilö saksalaisen Friedrich Theodor Vischerin romaanissa "Auch Einer". Ennen nimeämistään asteroidi tunnettiin tunnuksella 1903 LA.


title: Christian Knaut

text: Christian Knaut (16. elokuuta 1656– 11. huhtikuuta 1716) oli Halle an der Saalessa syntynyt saksalainen lääkäri, kasvitieteilijä ja kirjastonhoitaja. Kasvitieteessä hänen virallinen tekijälyhenteensä on "Knaut". Joskus sukunimi kirjoitetaan myös muotoon Knauth.


title: Christian Knaut

text: Christian Knautin vanhemmat olivat Christoph Knaut ja Barbara Viervegen. Hänen 18 vuotta vanhempi veljensä veljensä Christoph Knaut (1638-1694) oli myös Hallessa toiminut lääkäri ja kasvitieteilijä.


title: Christian Knaut

text: Suoritettuaan lukion Hallessa Christian Knaut lähti vuonna 1676 veljensä suosituksesta opiskelemaan lääketiedettä Leipzigin yliopistossa. Knaut väitteli tohtoriksi vuonna 1682 Jenan yliopistossa. Väitöskirjan otsikkona oli "De fermentatione in sanguine non existente". Palattuaan Halleen Knaut ryhtyi Anhalt-Köthenin prissi Emmanuel Lebrechitin henkilääkäriksi ja palveli samaan aikaan Hallen kaupungin kirjastonhoitajana. Vuonna 1698 hän julkaisi Ballenstedtin ja Ascherslebenin kreivikuntia kuvaavan kronikan.


title: Christian Knaut

text: Christian Knautin tunnetuin kasvitieteellinen teos on "Compendium Botanicum sive Methodus plantarum genuina", jossa hän julkaisi kukkivien kasvien terälehtien lukumäärään ja asentoon perustuvan luokitusjärjestelman. Hänen mukaansa nimenomaan terälehdet ja niiden lukumäärä olivat kukan ydin. Nykyaikaisen kasviluokittelun perusteiden luoja Carl von Linné nimesi kasvisuvun "Knautia" veljesten Christian ja Christoph Knaut mukaan.


title: Kamil Piroš

text: Kamil Piroš (s. 20. marraskuuta 1978 Most, Tšekkoslovakia) on tšekkiläinen jääkiekkoilija, joka pelaa Venäjällä, KHL-joukkue Avtomobilist Jekaterinburgissa. Hänellä on yhteensä 28 NHL-ottelun kokemus Atlanta Thrashersista ja Florida Panthersista ja on tehnyt niissä tehot 4+4=8 sekä kerännyt kymmenen jäähyminuuttia. Piroš osaa pelata sekä keskellä että laidassa. Hänen vahvuuksiinsa kuuluvat pelikäsitys, pelinlukutaito ja syöttötaito. Pirošin heikkouksia ovat verkkainen liike ja suoraviivaisuuden puute. Hän on pelannut urallaan kotimaansa Tšekin lisäksi myös Pohjois-Amerikassa, Venäjällä, Sveitsissä, Saksassa, Ruotsissa ja Suomessa.


title: Kamil Piroš

text: Piroš teki debyyttinsä miesten peleissä kaudella 1996–1997 HC Litvínovin paidassa ja hän keräsi 38 ottelussa tehot 4+9=13. Buffalo Sabres varasi Pirošin kahdeksannella kierroksella 212. pelaajana . Hän pelasi Litvínovissa vuoteen 2001 asti, ja väliin mahtuu myös iso osa kaudesta 1997–1998 HC Vítkovicessä. Piroš ei siirtynyt pelaamaan Sabresiin, kun hänen oikeudet kaupattiin neljännen kierroksen varausvuoron kanssa Atlanta Thrashersiin vaihdossa Donald Audetteen maaliskuussa 2001.


title: Kamil Piroš

text: Kaudeksi 2001–2002 Piroš siirtyi Thrashersin organisaatioon. Hänen kautensa kului suurimmaksi osaksi AHL-joukkue Chicago Wolvesissa, jossa Piroš oli tehoilla 19+30=49 joukkueen neljänneksi paras pistemies. Hän voitti kauden päätteeksi Calder Cupin 2002. Piroš pelasi kauden aikana myös kahdeksan NHL-ottelua antaen niissä yhden syöttöpisteen. Myös kausi 2002–2003 kului hänellä lähinnä farmissa. Piroš pelasi NHL:n puolella kolme ottelua tehoin 3+2=5. Kaudella 2003–2004 hän pelasi Thrashersissa 14 ottelua tehoin 0+1=1, kunnes Piroš kaupattiin maaliskuussa 2004 Florida Panthersiin vaihdossa Kyle Rossiteriin. Hän pelasi Panthersissa kolme ottelua ja teki niissä yhden maalin.


title: Kamil Piroš

text: Piroš siirtyi kaudeksi 2004–2005 Venäjän superliigan Himik Voskresenskiin ja kausi 2005–2006 kului saman liigan Neftehimik Nižnekamskissa. Sittemmin Piroš pelasi kauden 2006–2007 sveitsiläisessä EV Zugissa voittaen Nationalliga A:n pronssia ja vuodet 2007–2009 Saksan DEL:n Kölner Haiessa. Ensimmäisellä Köln-kaudellaan 2007–2008 hän voitti hopeaa ja toisella kaudellaan 2008–2009 Piroš siirtyi siirtorajan kynnyksellä HV71:een, jossa hän voitti Elitserien-hopeaa keväällä 2009.


title: Kamil Piroš

text: Kesäkuussa 2009 Piroš teki sopimuksen SM-liigajoukkue Porin Ässien kanssa. Hänestä kaavailtiin ykkössentteriä joukkueeseen, mutta Piroš putosi kolmossentteriksi ja teki 22 ottelussa vain tehot 2+3=5. Hän palasi marraskuussa 2009 loppukaudeksi takaisin Elitserieniin ja siirtyi Timrå IK:n riveihin. Piroš aiheutti siellä kohua jo ensimmäisen ottelunsa jälkeen, kun hän kertoi ruotsalaislehti Sundsvall Tidningenille lyöneensä 100 euroa vetoa sen illan vastustajajoukkue HV71:n puolesta. Omien otteluiden veikkaaminen on lainvastaista. Muutama päivä myöhemmin Piroš ilmoitti ettei vetoa koskaan tehty, vaan hän antoi vain ironisen lausunnon. Piroš teki loppukaudella Timråssa 24 ottelussa tehot 8+5=13.


title: Kamil Piroš

text: Piroš palasi kaudeksi 2010–2011 HV71:een kaksivuotisella sopimuksella. Hän oli kaudella 2010–2011 tehoilla 12+27=39 joukkueen paras syöttäjä sekä toiseksi paras pistemies Martin Thörnbergin jälkeen. Elokuussa 2012 Piroš teki sopimuksen venäläisen KHL-seuran Avtomobilist Jekaterinburgin kanssa.


title: Kamil Piroš

text: Piroš pelasi alle 20-vuotiaiden MM-kilpailuissa vuosina 1997 ja 1998. Hän jakoi vuoden 1998 turnauksen syöttöpörssin voiton kuudella syötöllään Suomen Olli Jokisen ja Eero Somervuoren sekä Venäjän Maksim Balmotšnihin kanssa.


title: Kamil Piroš

text: Vuonna 1996 Piroš pelasi alle 18-vuotiaiden EM-kilpailuissa. Tšekin A-maajoukkueessa hän on pelannut 19 ottelua tehoin 5+9=14.


title: (136617) 1994 CC

text: (136617) 1994 CC on Maan lähelle tuleva pikkuplaneetta, joka kuuluu Apollo-asteroideihin. Se löydettiin Spacewatch-ohjelmalla vuonna 1994. 1994 CC on myös maata uhkaava asteroidi eli PHA. Pikkuplaneetan läpimitta on noin 700 metriä ja sillä on kaksi pientä kuuta, jotka löydettiin vuonna 2009. Tällöin 1994 CC:stä tuli vasta toinen maan lähelle tuleva asteroidi, jolla tiedetään olevan kaksi kuuta (Ensimmäinen oli ). Alustavien tutkimusten mukaan 1994 CC:n kuut ovat läpimitaltaan vähintään 50-metrisiä.


title: Tarumovkan piiri

text: Tarumovkan piiri () on kunnallinen itsehallintoalue Dagestanissa Venäjällä. Vuonna 1946 perustetun piirin pinta-ala on 3 177 neliökilometriä. Asukkaita on 31 300 henkeä (vuonna 2009).


title: Tarumovkan piiri

text: Tarumovkan piiri sijaitsee Dagestanin pohjoisosan puoliaavikkovyöhykkeellä. Pohjoisessa se rajoittuu Kalmukiaan, idässä Kaspianmereen, etelässä Kizljarin piiriiin, lounaassa Tšetšeniaan ja lännessä Nogain piiriin.


title: Tarumovkan piiri

text: Piiriin kuuluu 13 maalaiskuntaa: Aleksandro-Nevskoje, Jurkovka, Karabagly, Kalinovka, Koktjubei, Kotšubei, Novodmitrijevka, Novogeorgijevka, Novoromanovka, Razdolje, Talovka, Tarumovka ja Ullubijevski. Hallinnollinen keskus on Tarumovkan kylä. Asutuskeskuksia on yhteensä 25.


title: Tarumovkan piiri

text: Asukkaista 31,1 % on avaareja, 25,1 % venäläisiä, 21,0 % dargeja, 9,6 % nogaita, 4,0 % lezgejä, 2 % armenialaisia ja 2 % lakeja.


title: Tarumovkan piiri

text: Seudun pääelinkeinoja ovat keinokasteluun perustuva maanviljely sekä karjanhoito. Lisäksi harjoitetaan kalanviljelyä.


title: Tarumovkan piiri

text: Piirin alueella sijaitsee Dagestanski-luonnonpuisto. Paikallislehtenä ilmestyy "Rassvet" (”Aamunkoitto”).


title: ”R” niin kuin Realdoll

text: "R" niin kuin Realdoll on Katja Niemen käsikirjoittama ja ohjaama lyhytdokumentti, joka valmistui toukokuussa 2009. Elokuvaa on esitetty lukuisilla elokuvafestivaaleilla kotimaassaan Suomessa sekä ulkomailla. Elokuva on voittanut kolme parhaan lyhytdokumentin palkintoa. (Suomi, Portugali, Libanon)


title: Suurinta elämässä (vuoden 1959 elokuva)

text: Suurinta elämässä on Douglas Sirkin viimeiseksi Hollywood-elokuvaksi jäänyt ohjaus."Ilta-Sanomien" Timo Malmin luonnehdinnan mukaan elokuva on suurellinen melodraama sukupolvikuiluista. Erityisen kiinnostavasti se kuitenkin käsittelee roturistiriitoja.


title: Suurinta elämässä (vuoden 1959 elokuva)

text: "Suurinta elämässä" valittiin vuonna 2015 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: 50 metrin juoksu

text: 50 metrin juoksu on yleisurheilun pikajuoksumatka. Lajissa parhaiten menestyvät usein samat urheilijat kuin 100 metrin juoksussa ja 60 metrin juoksussa, esimerkiksi miesten maailmanennätystä hallussaan pitävä Donovan Bailey oli aiemmin myös 100 metrin juoksun maailmanennätyksen haltija. Matka on harvinainen aikuisten kilpailuissa ulkoradoilla eikä kuulu arvokisaohjelmaan, mutta sitä voidaan juosta sisäradoilla, vaikkakin halleissa yleisin pikamatka on 60 metriä.


title: 50 metrin juoksu

text: Miesten parhaat tulokset sisäradoilta, lista on päivitetty 28. heinäkuuta 2017. Yhtä juoksijaa kohden mainitaan vain yksi aika.


title: 50 metrin juoksu

text: Naisten parhaat tulokset sisäradoilta, lista on päivitettu 28. heinäkuuta 2017. Yhtä juoksijaa kohden mainitaan vain yksi aika.


title: Masa Mainds

text: Masa Mainds on lieksalainen pop rock -yhtye, joka aloitti keikkailun ja levytykset muodostuttuaan vuonna 1989. Yhä toimivalta yhtyeeltä ilmestyi albumi "Made in MSL" maaliskuussa 2017. Albumi juhlisti samalla levyllä soittavan ja äänittäneen Mika Sundqvistin 70-vuotissyntymäpäivää.


title: Masa Mainds

text: Masa Maindsilta ilmestyi 23. tammikuuta 2015 edellinen albumi "Romuisia tarinoita". Albumi tehtiin Guru Recording Studiolla Joensuussa Rauno Paanasen ohjauksessa.


title: Masa Mainds

text: Masa Maindsin aikaisempia suosittuja kappaleita ovat olleet "Dada dii" (1995) ja sen uusi versio "Dada-dii" (2010), "Siivet" (1996) ja "Rauniotango" (1994). "Dada-dii" -kappaleesta on tehnyt oman versionsa myös tanssimusiikkiyhtye Ässät.


title: Masa Mainds

text: Marraskuussa 2014 tekijähaku esittäjälle Masa Mainds äänitetietokannassa fono.fi tuotti 133 kappaletta.


title: Masa Mainds

text: Masa Mainds on levyttänyt myös laulaja-lauluntekijänsä Matti Päiväpuron nimellä. Päiväpuro aloitti levytysuransa jo vuonna 1977, kun hänen silloinen yhtyeensä Starway esiintyi kokoelma-albumilla Rock Rallye 77.


title: Masa Mainds

text: Masa Maindsia edeltänyt Alex-yhtye esiintyi muun muassa "Karjalasta kajahtaa" -kiertueella O.S.S.Y:n ja Kumikamelin kanssa.


title: Masa Mainds

text: Single "Kylmän talven soturi (Soldier of Fortune) / Mikset mua huomaa (Happy Together)" oli Masa Maindsin ensimmäinen julkaisu 1990-luvun alussa. Sitä seurasi vuonna 1992 single "Kanelipuun alla (Cinnamon Girl) / Muukalainen (Starman)". Nämä ilmestyivät vielä vinyylisingleinä.


title: Masa Mainds

text: Vuonna 1994 ilmestyi viiden kappaleen mini-albumi, jonka nimikappale oli "Vanhaan taloon takaisin (Here I Go Again)". Levyllä oli myös yleisön suosikki "Rauniotango".


title: Masa Mainds

text: Ensimmäisen CD-albumin "Masa Mainds" julkaisi Snap Records vuonna 1995. Albumin kappaleella "Dada dii" oli mukana tuleva pitkäaikainen yhteistyökumppani Mika Sundqvist taustalaulajana ja basistina. Kappaleen remiksaus "Dada-dii-daa-dei!" ilmestyi neljän kappaleen CD:llä.


title: Masa Mainds

text: Vuonna 1996 yhtyeeltä ilmestyi single "Siivet / Maanantai (Hepsi senin mi)". Seuraavana vuonna nimikappale julkaistiin uudelleen singlellä, jonka muita kappaleita olivat "Vaistoon ja tunnen" ja "Sähköposti-ikävä".


title: Masa Mainds

text:
Vuonna 1999 ilmestyi Poptorin kustantamana erikoinen CD-postikortti otsikolla "Suuria tunteita Lieksasta". Kortilla oli viisi kappaletta. Samana vuonna ilmestyi Mika Sundqvistin sovittamana single "Nöyryys / Pyörällä päästään".
Vuonna 2000 vanha suosikkikappale "Rauniotango" julkaistiin uudelleen nimellä "Tango the Ruin". Levyllä oli neljä muuta kappaletta vuosilta 1994-2000.


title: Masa Mainds

text: Vuonna 2001 "Kylmän talven soturi" julkaistiin yhden kappaleen CD-singlenä.


title: Masa Mainds

text: Vuonna 2004 yhtye oli siirtynyt Propaganda Recordsille ja ilmestyi yhdeksän kappaleen albumi "Mikset mua huomaa", joka oli äänitetty yhtiön sisarmerkille jo yhtyeen alkuvaiheessa sinkkuineen.


title: Masa Mainds

text:
Lokakuussa 2005 yhtyeeltä ilmestyi neljän raidan single, jossa oli mukana kappaleet "Päivä uus" ja "Uusi lumi". Vuonna 2006 ilmestyi vain yhden kappaleen single "Vastatuuleen rakkaudesta".
Vuonna 2008 yhtyeeltä ilmestyi Pilfink Recordsin kustantamana kymmenen kappaleen albumi "Kuokkavieraat".
Vuonna 2009 25. helmikuuta ilmestyi ensin yhden kappaleen single "Kaukaa" ja sen jälkeen 15. lokakuuta single "Älä iske Tuijaa / Marilyn Manson". Tämän nimikappale on vanha Alwari Tuohitorven hitti vuodelta 1975. Single on äänitetty Mika Sundqvistin johdolla tämän MSL-Studiolla. Sundqvist on ollut mukana kappalevalinnoissa ja osaltaan soittamassa bassoa ja kitaraa sekä laulamassa mukana kappaleissa. Yhtye on myös ladannut nimikappaleen YouTubeen muiden kappaleiden ohella.


title: Masa Mainds

text: Maaliskuussa 2010 ilmestyi uusi versio vanhasta suosikkikappaleesta ”Dada-dii”. Toisena kappaleena oli ”Tummaa ja sinistä”. Nimikappale nousi tamperelaisen Discopress Oy:n kokoamalle Rockhits Top 30 -listalle rokkibaarien soitetuimmista kappaleista.


title: Masa Mainds

text: Masa Maindsin 17 kappaletta sisältävä albumi "Susirajalla" ilmestyi 20. lokakuuta 2010. Kappaleella ”Pyörällä päästään” vierailijana on Veli-Matti Järvenpää. Kappale oli mukana Yle Radio Suomen Levylautakunta-ohjelmassa 8. tammikuuta 2011. Vuonna 2011 ilmestyi myös single "”Tuhat päivää” / ”Huomenna soi blues”".


title: Masa Mainds

text: 18. tammikuuta 2012 ilmestyi EP-single "Torvisoittoo", joka nimikappaleen lisäksi sisältää laulut ”Tango Melankolia” ja ”Uudet tuulet”.


title: Masa Mainds

text: Kesäksi 2012 yhtyeen johtohahmo Matti Päiväpurolta ilmestyi soolosinglenä modernisoitu sovitus Veikko Lavin ”Evakon laulusta” Rauno Paanasen tuottamana.


title: Masa Mainds

text: Marraskuussa 2012 ilmestyi single ”Lähtö” Propaganda Recordsin kustantamana ja Mika Sundqvistin tuottamana. Se on Sini Sovijärven käännös John Denverin koko 1960-luvun ykköshitiksi nousseesta kappaleesta ”Leavin’ on a Jet Plane”. Lukuisista coveroinneista hitin levyttäjänä olivat Peter, Paul and Mary.


title: Masa Mainds

text: Melodista pop-rockia edustava single ”Makeaa ja suolaista” julkaistiin 25. heinäkuuta 2013. Kappaleen tekijät ovat Matti Päiväpuro sekä Rane Paananen, ja siitä on tehty myös musiikkivideo. Videon ovat kuvanneet Jari Leivo ja Matti Ikonen ja editoinnista on vastannut Mika Tossavainen.


title: Masa Mainds

text: Yhtyeen single ”Sorateiden taa” on julkaistu 17. tammikuuta 2014.


title: Masa Mainds

text: Tammikuussa 2015 ilmestyneeltä albumilta "Romuisia tarinoita" ilmestyi vielä 28. marraskuuta 2014 single ”Pihat autiot”, jonka on kirjoittanut yhtyeen laulaja ja keulahahmo Matti Päiväpuro ja sovittanut Rauno Paananen. Kappaleesta on julkaistu video, jonka on kuvannut, leikannut ja editoinut Arto Nousiainen. "Romuisia tarinoita" on äänitetty Guru Recording Studiolla Joensuussa Rauno Paanasen ohjauksessa.


title: Masa Mainds

text: Maaliskuun 10. päivänä 2017 ilmestynyt albumi "Made in MSL" koostuu vuosien 1999 ja 2016 välillä äänitetyistä kappaleista MSL-studiolla Kihniössä. Kappaleet on äänitetty loppuun ja tuotettu vuonna 2016. Albumin ilmestyessä levyllä soittava äänittäjä Mika Sundqvist vietti 70-vuotissyntymäpäiviään.


title: 28 Bellona

text: 28 Bellona (symboli: ) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi R. Luther vuonna 1854. Pikkuplaneetta sai nimensä roomalaisen mytologian Bellona-jumalattaren mukaan.


title: 28 Bellona

text: Asteroideja oli aluksi pidetty planeettoina, mutta kun yhä uusia rupesi löytymään nopeasti lisää vuodesta 1845 (Astraea löydettiin kyseisenä vuonna) lähtien, niin ne menettivät asemansa 1850-luvun alun jälkeen. Vuonna 1851 J. F. Encke oli keksinyt ruveta merkitsemään asteroideja niiden vanhojen symbolien sijasta ympyröidyillä numeroilla, mutta siitäkin huolimatta Bellonalle ja muutamille muille vuoden 1851 jälkeen löydetyille asteroideille (esim. Fides) luotiin omat symbolit.


title: Bloomfield Stadium

text: Bloomfield Stadium on jalkapallostadion, joka sijaitsee Jaffan kaupungissa Israelissa. Stadion toimii kolmen israelilaisjoukkueen Hapoel Tel Avivin, Maccabi Tel Avivin ja Bnei Yehudan kotikenttänä. Sen kapasiteetti on 14 413.


title: Bloomfield Stadium

text: Stadion on avattu vuonna 12. lokakuuta 1962 ja se on remontoitu kerran vuonna 2000. Ensimmäinen ottelu sillä pelattiin avajaispäivänä Hapoel Tel Avivin ja Twenten välillä.


title: Erovnuli Liga

text: Erovnuli Liga () on Georgian jalkapalloilun korkein sarjataso. Georgian mestaruudesta on pelattu vuodesta 1990 lähtien.


title: Brasilian presidentinvaali 2010

text: Brasilian presidentinvaali järjestettiin 3. lokakuuta 2010. Työväenpuolueen Dilma Rousseff sai ensimmäisellä kierroksella 46,9 prosenttia äänistä, ja sosiaalidemokraattien vastaehdokas José Serra 32,6 prosenttia. Toinen kierros järjestettiin 31. lokakuuta. Rousseff voitti vaalin noin 55 prosentin ääniosuudella, José Serran osuus oli noin 45 prosenttia äänistä.


title: Magaramkentin piiri

text: Magaramkentin piiri () on kunnallinen itsehallintoalue Dagestanissa Venäjällä. Vuonna 1943 perustetun piirin pinta-ala on 655 neliökilometriä. Asukkaita on 60 700 henkeä (vuonna 2009).


title: Magaramkentin piiri

text: Magaramkentin piiri sijaitsee Dagestanin kaakkoisosassa Samurjoen alajuoksulla. Koillisessa se rajoittuu Kaspianmereen, etelässä Azerbaidžanin tasavaltaan ja Dokuzparan piiriin sekä lännessä ja luoteessa Ahtyn, Kurahin, Suleiman Stalskin ja Derbentin piireihin.


title: Magaramkentin piiri

text: Piiriin kuuluu 22 maalaiskuntaa: Azadogly, Bilbil, But-Kazmaljar, Filja, Gaptsah, Garah, Giljar, Hodža-Kazmaljar, Jarag-Kazmaljar, Kabir-Kazmaljar, Kartas-Kazmaljar, Kirka, Kuisun, Magaramkent, Mugergan, Novyi Aul, Oružba, Samur, Sovetskoje, Tagirkent-Kazmaljar, Tšahtšah-Kazmaljar ja Tseljagjun. Hallinnollinen keskus on Magaramkentin kylä. Asutuskeskuksia on yhteensä 33. Novyi Aulin kuntaan kuuluva Hrah-Uban kylä sijaitsee Azerbaidžanin alueella noin 60 kilometriä maiden välisestä rajasta.


title: Magaramkentin piiri

text: Kylät ovat etupäässä vuoristosta muuttaneiden siirtolaisten perustamia. Vuoden 2002 väestönlaskennan mukaan asukkaista 95,7 % on lezgejä ja 1,7 % venäläisiä. Pääelinkeino on puutarha- ja viininviljelyyn keskittynyt maatalous sekä maataloustuotteiden jalostus. Piirin alueella toimii rajavartiosto ja neljä tulliasemaa.


title: Magaramkentin piiri

text: Kulttuurilaitoksia ovat lasten luomistyön keskus, Gaptsahin taidekoulu sekä kylien kulttuuritalot ja kirjastot. Paikallislehtenä ilmestyy lezginkielinen "Samurdin ses" (”Samurin ääni”).


title: Magaramkentin piiri

text: Nähtävyyksiin kuuluu Samurin suiston subtrooppinen liaanimetsä, vuonna 1855 rakennettu Magaramkentin kaarisilta sekä vuonna 1822 pystytetty Horelin kylän moskeija.


title: C-duurimessu (Beethoven)

text: Ludwig van Beethovenin messu C-duuri op. 86 on sävelletty solisteille, kuorolle ja orkesterille vuonna 1807.


title: C-duurimessu (Beethoven)

text: Ruhtinas Nikolaus II Esterházy tilasi vuosittain vaimonsa nimipäivän (8. syyskuuta) kunniaksi uuden messun esitettäväksi Eisenstadtissa. Vuonna 1807 teos tilattiin Beethovenilta. Aiemmin Joseph Haydn oli säveltänyt kuusi tällaista messua Esterházylle, mikä hermostutti Beethovenia; hän pelkäsi itsensä vertailua vanhempaan mestariin. Silti hän työskenteli kesällä Badenissa messun parissa. Se valmistui Heiligenstadtissa samalla, kun myös 5. ja 6. sinfonia olivat työn alla.


title: C-duurimessu (Beethoven)

text: Messu esitettiin 13. syyskuuta 1807 säveltäjän johdolla. Beethoven oli ilmeisesti varsin tyytyväinen ensimmäiseen messuunsa toisin kuin Esterházy, joka piti sitä "sietämättömän naurettavana ja inhottavana". Vuoden 1812 esitys ruhtinas Karl Lichnowskyn asunnolla Troppaun lähellä sai suopeamman vastaanoton. Osia oli esitetty jo tunnetussa 22. joulukuuta 1808 järjestetyssä Akademie-konsertissa. Lopulta säveltäjä omisti messun ruhtinas Ferdinand Kinskylle.


title: C-duurimessu (Beethoven)

text: Beethoven halusi käsitellä messua harvinaislaatuisella tavalla. Tämä käy ilmi jo Kyrien avauksesta, jossa kuullaan säestyksettömiä bassoääniä. Sanctuksessa on kohta, jossa laulajia säestävät ainoastaan patarummut. Erityisen syvällisen tekstin kohdalla Beethoven on säveltänyt lauluäänet unisonoon tai oktaaveihin. Kuten "Kohtalonsinfoniassa", myös messussa merkittävää on C-duurin ja c-mollin kontrasti. C-molli ilmaisee tuskaa ja C-duuri helpotusta. Esimerkiksi Agnus Dei -osassa c-mollissa lauletut sanat "miserere nobis" johtavat C-duuriin ("dona nobis pacem").


title: Lewitzinponi

text: Lewitzinponi on Itä-Saksassa kehitetty harvinainen ponirotu.


title: Lewitzinponi

text: Lewitzerien säkäkorkeus on 138-148 cm. Ne ovat usein lehmänkirjavia, mutta myös yksiväriset rekisteröidään. Niillä on suurehko pää sekä suora tai aavistuksen kyömy profiili. Kaula on hyvin muotoutunut, ja säkä on selkeä. Selkä ja takaosa ovat leveitä, ja jalat ovat vahvat ja kaviot kovat. Lewitzerillä kuuluisi olla tahdikkaat ja joustavat liikkeet.


title: Lewitzinponi

text: Luonteeltaan lewitzerit ovat tyypillisen ponimaisia. Ne ovat itsepäisiä ja vaatimattomia.


title: Lewitzinponi

text: Lewitzerit kehitettiin entisessä Itä-Saksassa 1950-luvulla. Niille perustettiin kantakirja vuonna 1971, kun huomattiin että maatöissä käytetyistä poneista voisi kehittää oman rotunsa. Lewitzer-ponien määrä oli tuolloin vähäinen. Niiden polveutumisesta ei ole tarkkaa tietoa: ne voivat olla pelkkien alkuperäisponien tai niiden ja muiden hevosten risteytyksiä. Tyypiltään ne olivat melko alkukantaisia, joten jalostuksessa niihin käytettiin trakehneria ja täysiverisiä. Vuonna 1976 alettiin kiinnittää huomiota väritykseen. Silloin ponien ihanneväritys oli lehmänkirjava. Nykyisin rodun eläimet jaetaan värityksen mukaan: A tobianokirjavat ja B kaikki muut paitsi tiikerinkirjavat ja overot eli tobianokuviosta poikkeavat lehmänkirjavat. 1990-luvulla valtion omistama jäi yksityisen omistajan käsiin, ja lewitzerit lähes katosivat puoliveristen tieltä. Niitä oli jäljellä vain 12, kun muutamat rodusta kiinnostuneet perustivat yhdistyksen jatkamaan sen kasvatusta. Nykyään rekisterissä on parisataa yksilöä, ja suosio on nousussa. Rotu tarvitsee kuitenkin suojelua ja jatkojalostusta.


title: Lewitzinponi

text: Koska lewitzerejä on niin vähän, rekisteriin hyväksytään myös yksilöitä, joiden toinen vanhempi on lewitzer ja toinen saksalainen ratsuponi, connemara, newforestinponi, B-sektion welshponi, arabialainen, angloarabi, englannintäysiverinen tai tobianokirjava, alle 155 cm korkea hevonen.


title: Lewitzinponi

text: Lewitzerit ovat voimakkaita ja kestäviä, joten niitä käytetään ratsuina sekä valjakko- ja työponeina. Ne ovat värityksensä vuoksi suosittuja erityisesti lastenratsuina. Rodusta on jalostettu kolme eri tyyppiä: lastenponi, kilpaponi ja vaunuponi.


title: Christoph Schlingensief

text: Christoph Schlingensief (24. lokakuuta 1960 Oberhausen, Saksan liittotasavalta – 21. elokuuta 2010 Berliini, Saksa) oli saksalainen elokuva- ja teatteriohjaaja.


title: Christoph Schlingensief

text: Schlingensief aloitti uransa elokuvaohjaajana mutta siirtyi myöhemmin teatteri- ja oopperaohjaajaksi. Hän työskenteli muun muassa Bayreuthin Wagner-juhlilla. Julkisuudessa hänet tunnettiin erityisesti provokaatioistaan, joista tunnettu on muukalaisvihan teeman esiintuominen Wienissä. Wienin keskustassa oli kontti, johon hän sijoitti pakolaisia ja kysyi, kuka karkotetaan ensimmäisenä.


title: Christoph Schlingensief

text: Sairastuttuaan keuhkosyöpään 2008 hän otti aiheekseen sairauden ja kuolemanpelon. Sairastumisen jälkeen hän työskenteli yhä täysitehoisesti, muun muassa suunnitteli Burkina Fasoon kulttuurikylän. Sen suunnittelee arkkitehti Francis Kéré, ja rakentamista tukee muun muassa kirjailija Henning Mankell.


title: Christoph Schlingensief

text: Hänen viimeisiä töitään olivat "Mea Culpa", "Die Kirche der Angst" ja "Remdoogo – Via Intoleranzza II".


title: Christoph Schlingensief

text: Schlingensiefin puoliso oli hänen pitkäaikainen työtoverinsa, Suomessa syntynyt pukusuunnittelija ja teatterilavastaja Aino Laberenz, jonka kanssa hän avioitui elokuussa 2009.


title: Martin Thörnberg

text: Martin Thörnberg (s. 6. elokuuta 1983 Jönköping, Ruotsi) on ruotsalainen jääkiekkoilija ja maailmanmestari, joka pelaa SHL-joukkue HV71:ssä. Hän toimii joukkueen kapteenina. Thörnberg on pelipaikaltaan vasen laitahyökkääjä. Hän on ennen kautta 2016–2017 HV71:n seurahistorian runkosarjan viidenneksi paras maalintekijä 136 osumallaan. Thörnberg on pelannut urallaan myös neljä kautta KHL:ssä.


title: Martin Thörnberg

text: Thörnberg on HV71:n oma kasvatti. Hän debytoi seuran Elitserien-joukkueessa kaudella 2002–2003, jolloin Thörnberg pelasi siellä 12 runkosarjaottelua ilman tehopisteitä. Suurimman osan kaudestaan hän pelasi kuitenkin HV71:n J20-junioreissa, joiden paras maalintekijä Thörnberg oli 21 osumallaan, joilla hän sijoittui J20 SuperElitin maalipörssissä kolmanneksi Brynäs IF:n Nicklas Danielssonin kanssa. Thörnberg voitti J20 SuperElitin hopeaa keväällä 2003. HV71:n Elitserien-joukkueeseen hän murtautui kaudella 2003–2004, jolloin Thörnberg teki 47 runkosarja- ja 17 playoff-ottelussa tehot 7+4=11. Hän voitti keväällä 2004 Ruotsin-mestaruuden. Kauden 2004–2005 lopulla Thörnberg kävi hakemassa pelituntumaa sarjatasoa alempaa Allsvenskan-joukkue IK Oskarshamnin riveistä. Joukkue eteni Kvalserieniin saakka, mutta jäi kuitenkin ilman sarjanousua.


title: Martin Thörnberg

text: Kaudella 2005–2006 Thörnberg oli 14 osumallaan HV71:n kolmanneksi paras maalintekijä Andreas Jämtinin kanssa. Kaudella 2006–2007 hän oli 20 osumallaan joukkueen toiseksi paras maalintekijä Jukka Voutilaisen jälkeen. Thörnberg sijoittui Elitserienin maalipörssissä kymmenenneksi Luleå HF:n Johan Harjun kanssa. Kaudella 2008–2009 hän teki sekä runkosarjassa että pudotuspeleissä Elitserienin yhden kauden maaliennätyksensä. Thörnberg ja Luulajan Johan Harju sijoittuivat 27 osumallaan liigan maalipörssissä toiseksi edellään vain MODO Hockeyn Per-Åge Skrøder. Thörnberg jakoi myös Timrå IK:n Mikko Lehtosen kanssa Elitserienin ylivoimaalipörssin voiton 12 osumallaan. Hän voitti myös tehoilla 10+3=3 koko kevään 2009 pudotuspelien maalipörssin ja jakoi pistepörssin voiton joukkuetoverinsa Björn Melinin kanssa. Thörnberg edusti HV71:tä kauden aikana myös Mestarien liigassa, jonka jäähypörssin hän voitti 29 minuutillaan. Thörnberg voitti Ruotsin-mestaruuden vuosina 2008 ja 2010 sekä Elitserien-hopeaa vuonna 2009.


title: Martin Thörnberg

text: Kaudella 2010–2011 Thörnberg teki Elitserienin yhden kauden piste-ennätyksensä tehoilla 25+19=44, joilla hän oli HV71:n paras pistemies ja maalintekijä. Thörnberg sijoittui maalipörssissä kolmanneksi ja pistepörssissä neljänneksi. Hänet valittiin kauden päätteeksi Ruotsin tähdistökentälliseen. Kaudeksi 2011–2012 Thörnberg siirtyi kaksivuotisella sopimuksella KHL-joukkue Torpedo Nižni Novgorodin riveihin. Hän oli tehoilla 20+19=39 joukkueen paras pistemies ja maalintekijä. Kaudella 2012–2013 Thörnberg oli Torpedon paras maalintekijä ja kolmanneksi paras pistemies tehoilla 26+12=38 ja hän sijoittui koko KHL:n maalipörssissä kolmanneksi.


title: Martin Thörnberg

text: Thörnberg siirtyi kaudeksi 2013–2014 KHL:n tšekkiläisjoukkue Lev Prahaan, jota valmensi hänelle Torpedo Nižni Novgorodista tuttu Kari Jalonen. Thörnberg voitti joukkueen sisäisen piste- ja maalipörssin tehoilla 18+13=31. Hän eteni Levin kanssa aina Gagarin Cup -finaaleihin saakka, mutta mestaruuden vei kuitenkin Metallurg Magnitogorsk otteluvoitoin 4-3. Kaudeksi 2014–2015 Thörnberg vaihtoi Lokomotiv Jaroslavlin riveihin. Hän oli pudotuspeleissä joukkueen paras pistemies ja maalintekijä kolmella osumallaan ja Thörnberg jakoi Lokomotivin sisäisen tehotilaston voiton Kirill Kapustinin kanssa lukemalla +1. Kauden jälkeen hän haukkui ruotsalaislehti "Expressenin" haastettelussa KHL:n, Venäjän ja kertoi myös turhautumisen Lokomotivin kauden päättymiseen neljännesvälierissä:


title: Martin Thörnberg

text: Kaudeksi 2015–2016 Thörnberg palasi kotimaahansa ja kasvattajaseuraansa HV71:een kolmivuotisella sopimuksella. Hän nousi joukkueen varakapteeniksi. Thörnberg voitti HV71:n sisäisen piste- ja syöttöpörssin tehoilla 11+22=33, kuten myös pudotuspeleissä tehoilla 2+4=6. Kaudella 2017–2018 hän nousi HV71:n kapteeniksi. Thörnberg oli joukkueen kolmanneksi paras maalintekijä 11 osumallaan. Joulukuussa 2017 hän teki HV71:n kanssa kaksivuotisen jatkosopimuksen.


title: Martin Thörnberg

text: Thörnberg pelasi MM-kilpailuissa vuosina 2007, 2009, 2011 ja 2013, joista vuoden 2013 turnaus päättyi maailmanmestaruuteen, vuoden 2011 turnaus hopeaan ja vuoden 2009 turnaus pronssiin. Vuoden 2007 turnauksessa hänet valittiin Kanadaa vastaan pelatun välieräottelun päätteeksi Ruotsin ottelun parhaaksi pelaajaksi, kuten myös vuoden 2013 turnauksessa Tanskaa vastaan pelatun alkulohkon ottelun päätteeksi. Yhteensä Thörnberg on pelannut 97 A-maaottelua tehopistein 25+25=50. Hän teki A-maajoukkuedebyyttinsä LG Hockey Gamesissa 10. helmikuuta 2007 Tukholman Globenissa Venäjää vastaan. Thörnberg teki ottelussa myös ensimmäisen A-maajoukkuemaalinsa ylivoimalla.


title: Martin Thörnberg

text: Thörnbergin pikkuveli Jesper pelaa Allsvenskan-joukkue IF Björklövenissä ja hän on aiemmin pelannut myös kolmena kautena HV71:n Elitserien-joukkueesa. Veljesten isä Ove Thörnberg pelasi omalla urallaan seurassa yli 300 Elitserien-ottelua.


title: Wenzel IV Luxemburgilainen

text: Wenzel IV Luxemburgilainen (, , ) (26. helmikuuta 1361, Nürnberg – 16. elokuuta 1419) oli Pyhän saksalais-roomalaisen valtakunnan hallitsija ja Saksan kuningas vuosina 1376–1400 ja Böömin kuningas vuosina 1378–1419. Wenzel oli keisari Kaarle IV:n vanhin poika.


title: Wenzel IV Luxemburgilainen

text: Isänsä myötävaikutuksella Wenzelistä tuli vuonna 1373 Brandenburgin rajakreivi ja vaaliruhtinas; vuonna 1376 Kaarle IV järjesti Wenzelin valinnan Saksan kuninkaaksi; Böömin valtaistuimen Wenzel peri isänsä kuoleman jälkeen 1378.


title: Wenzel IV Luxemburgilainen

text: Böömin levottomuuksien vuoksi Wenzel oli poissa Saksasta 10 vuotta. Tämä seurauksena saksalaiset vaaliruhtinaat syyttivät häntä epäonnistumisesta julkisen rauhan ylläpitämisessä ja kiistojen ratkaisijana ja vaativat Wenzeliä vastaamaan syytöksiin paikan päällä. Böömin jatkuvat levottomuudet estivät Wenzeliä lähtemästä, ja vaaliruhtinaat valitsivat Saksan uudeksi kuninkaaksi Ruprecht Pfalsilaisen. Myöhemmin Wenzelin nuorempi veli Sigismund nousi Saksan kuninkaaksi ja keisariksi.


title: Wenzel IV Luxemburgilainen

text: Wenzel oli naimisissa kahdesti: ensimmäinen vaimo oli Joanna Baijerilainen, jonka kuoleman jälkeen Wenzel avioitui ensimmäisen vaimonsa serkun Sofia Baijerilaisen kanssa. Molemmat liitot jäivät lapsettomiksi. Wenzel kuoli sydänkohtaukseen metsästysretkellä vuonna 1419 lähellä Prahaa.


title: Lapinjärven pikku kirkko

text: Lapinjärven pikku kirkko on Lapinjärven kirkoista pienempi ja sijaitsee toisen kirkon, Lapinjärven kirkon vieressä. Kirkko on rakennettu korvaamaan vuonna 1742 palanut kirkko. Kirkkoon mahtuu noin 150 henkeä.


title: Lapinjärven pikku kirkko

text: Saarnastuoli on myrskyläläisen puuseppä Henrik Hofveniuksen työ. Sen on maalannut Simon Galenius. Alttaritaulu kuvaa Kristuksen ristiinnaulitsemista. Taulu on lahjoitettu seurakunnalle vuonna 1881. Pikku kirkossa on yksi kristallinen kynttiläkruunu.


title: Kimono My House

text: Kimono My House on yhdysvaltalaisen Sparks-yhtyeen toukokuussa 1974 julkaistu kolmas studioalbumi. Sen tunnetuin kappale on avausraita, glamrock-operetiksikin kutsuttu ”This Town Ain’t Big Enough for Both of Us”, jonka yhtye myös esitti BBC:n "Top of the Pops" -tv-ohjelmassa.Dimery 2010, s.324.


title: Kimono My House

text: Albumi on hyvin arvostettu, mistä osoituksena muun muassa sen pääseminen Robert Dimeryn kirjaan "1001 albumia, jotka jokaisen on kuultava edes kerran eläessään." Vuonna 2004 Sparks esitti "Kimono My Housen" kokonaisuudessaan Lontoon Royal Albert Hallissa.Dimery 2010, s.324.


title: Kimono My House

text: Morrissey kuuluu albumin ihailijoihin ja lähetti sen ilmestyessä – ei vielä julkisuuden henkilönä – lehteen siitä intoilevan kirjeen.


title: Kimono My House

text:
A-puoli
B-puoli


title: Tatra T49

text: Tatra T49 oli tšekkoslovakialaisen Tatran valmistama kolmipyöräinen ajoneuvo, josta oli tavaran- ja henkilönkuljetusmuunnelmat. Malli suunniteltiin edulliseksi kulkuvälineeksi tavallisille kansalaisille ja yritysten käyttöön. Ajoneuvoja tehtiin noin 200 kappaletta vuosina 1929–1939. Mallin valmistuksessa hyödynnettiin paljon T12- ja T30-mallien komponentteja. Ajoneuvosta valmistettiin muutamia erikoiskoreilla varustettuja yksilöitä.


title: Tatra T49

text: Autossa oli voimanlähteenä ilmajäähdytteinen, yksisylinterinen nelitahtinen moottori, joka perustui T12:ssa käytettyyn rakenteeseen. Sytytysjärjestelmä oli Boschin valmistama ja ajoneuvon sähköjärjestelmä oli 12-volttinen. Kaasuttimena oli Zenith 26 ABC. Käynnistys tapahtui moottoripyörien tapaan polkimen avulla. Pakokaasut johdettiin eteenpäin pitkin runkoputkea, johon oli rakennettu äänenvaimennin.


title: Tatra T49

text: Ajoneuvon kantavana rakenteena oli keskusputkirunko. Runkoputken etupää oli kiinnitetty jäykkään etuakseliin, joka oli peräisin T30-mallista. Jousituksena oli kaksi poikittaista, puolielliptistä lehtijousta. Runkoputken takapäähän oli pultattu vaihteisto, jonka kylkeen moottori oli kiinnitetty. Vaihteita oli kolme eteen ja yksi taakse. Kytkin oli kaksilevyinen ja kuiva. Voimansiirtoakseli kulki taakse jousitetun takahaarukan varassa olleelle takapyörälle. Takahaarukka oli jousitettu pitkittäisen, puolielliptisen lehtijousen avulla.


title: Tatra T49

text: Jokaisella pyörällä oli rumpujarrut, joista etuakselin jarrut toimivat polkimella mekaanisen välityksen kautta, mutta takapyörän jarru toimi käsikäyttöisesti.


title: Tatra T49

text: Ajoneuvo oli kaksipaikkainen ja matkustajan istuin oli sijoitettu kuljettajan taakse. Yläpuolelle sai levitettyä tarvittaessa katteen, mutta sivut ja takaosa jäivät avoimiksi. Tavarankuljetuslaatikko oli etuakselin päällä.


title: Tatra T49

text: Jotkut yksilöt varustettiin umpinaisilla korirakenteilla.


title: Tatra T49

text: Ajoneuvon huippunopeus oli noin 50–60 km/h ja sen toimintasäde oli 200 km. Ajoneuvon etuina pidettiin yksinkertaista rakennetta, hyvää kestävyyttä ja käytännöllisyyttä.


title: High Society (kappale)

text: ”High Society” on Porter Steelen säveltämä yhdysvaltalainen musiikkikappale 1900-luvun alusta. Se on yksi neworleansilaisen Dixieland-musiikin standardeista.


title: High Society (kappale)

text: Steele kirjoitti ”High Societyn” alun perin hitaaksi marssiksi. Se julkaistiin vuonna 1901 Robert Reckerin tekemänä ragtime-sovituksena. Sovitus sisälsi Reckerin piccololle kirjoittaman vastamelodian kappaleen kolmannen osan melodialle. Myöhemmin aikakauden klarinetistit kuten Alphonse Picou ja George Baquet ottivat vastamelodian käyttöön klarinettiosuutena muokaten ja tulkiten sitä omaan soittoonsa sopivaksi. ”High Societystä” tuli tämän osuuden vaatiman teknisen osaamisen ansiosta suosittu klarinetistien koesoittokappale.


title: High Society (kappale)

text: Joe ”King” Oliver nauhoitti kappaleen vuonna 1923. Oliverin yhtyeeseen kuuluivat Louis Armstrong ja klarinetisti Johnny Dodds.


title: High Society (kappale)

text: Itse kappaleesta on nauhoitettu lukuisia versioita, ja lisäksi sen kuuluisaa klarinettimelodiaa on lainattu eri yhteyksissä osoituksena soittajan teknisestä taituruudesta. Armstrong käytti melodianpätkää nauhoituksessaan ”Sweethearts on Parade”. Charlie Parker lainasi sitä kuuluisassa soolossaan kappaleessa ”KoKo”. Dexter Gordon viittasi melodiaan nauhoituksessaan ”The Chase” ja laulaja Ella Fitzgerald aloitti sillä ”St. Louis Blues” -kappaleessa scat-soolonsa.


title: Poliisilaitokset Suomessa

text: Poliisilaitos on Suomen poliisin hallinnollinen paikallisyksikkö. Suoraan poliisihallituksen alaisuudessa on 11 poliisilaitosta, lisäksi Ahvenanmaalla on oma poliisilaitos, joka on hallinnollisesti Ahvenanmaan maakuntahallituksen alainen. Poliisilaitoksen palveluverkkoon voi kuulua pääpoliisiaseman ohella muita poliisiasemia, poliisin palvelupisteitä ja yhteispalvelupisteitä.


title: Poliisilaitokset Suomessa

text: Vuoden 2009 alussa vanhat, 90 kihlakuntien alueilla toiminutta poliisilaitosta lakkautettiin ja muodostettiin uudet, maakuntien alueita vastanneet 25 poliisilaitosta, muutamia poikkeuksia lukuun ottamatta. Uudellamaalla oli neljä (Länsi-, Keski- ja Itä-Uusimaa sekä Helsinki), Pohjois-Pohjanmaalla kolme (Jokilaaksot, Oulu ja Koillismaa) ja Lapissa kaksi (Lappi ja Peräpohjola) poliisilaitosta. Kruunupyy, Luoto, Pedersören kunta, Pietarsaari ja Uusikaarlepyy sijaitsevat Pohjanmaalla, mutta eivät kuuluneet Pohjanmaan vaan Keski-Pohjanmaan ja Pietarsaaren poliisilaitokseen. Lisäksi Vaala sijaitsi tuolloin Kainuussa, mutta kuului Oulun poliisilaitokseen.


title: Poliisilaitokset Suomessa

text: Vuoden 2014 alussa poliisilaitosten määrä supistui edelleen 12:een poliisin hallintorakenneuudistuksen myötä.


title: Poliisilaitokset Suomessa

text: Lapin poliisilaitos on ilmoittanut, ettei Enontekiölle enää sijoiteta poliisipartiota, kun nykyisin alueella työskentelevät poliisit jäävät eläkkeelle vuoden 2018 alussa. Enontekiölle harkitaan nyt omaa turvallisuuspalvelua. Se olisi ensimmäinen kuntaseriffi Suomessa.


title: Poliisilaitokset Suomessa

text: Suluissa pääpoliisiaseman sijainti.


title: Tapaus Wilson

text: Tapaus Wilson ("Seconds"), Suomessa myös nimillä Tapaus Wilson 704 ja Tapaus Wilson 507, on John Frankenheimerin ohjaama yhdysvaltalainen tieteiselokuva ja trilleri vuodelta 1966. Elokuvassa Rock Hudson tekee yhden uransa kiitetyimmistä rooleista. Elokuvassa salaperäinen järjestö kauppaa varakkaille ihmisille uuden elämän mahdollisuutta.


title: Luettelo suurista kansainvälisistä nykytaiteen näyttelyistä

text: Tämä on luettelo kansainvälisistä nykytaiteen biennaaleista, triennaaleista, suurista toistuvista näyttelyistä ja taidefestivaaleista. Biennaali on joka toinen vuosi, triennaali joka kolmas ja kvadriennaali joka neljäs vuosi järjestettävä tapahtuma.